
De  usu  pronominis  relativi  Latini  epexegetico. 

Etiam  leviter  in  legendis  Latinorum  scriptorum 
libris  versatum  effugere  non  potuerit,  vocem  quod 
persaepe  initio  periodorum  vel  enuntiatorum  ita 
poni  5  ut  vel  vim  habere  particularum  quarundam, 
vel  salva  sententia  prorsus  abesse  posse  videatur: 
qui  autem  ad  hanc  rem  diligentins  acriusque  ani- 
mum  attenderit  dederitque  operam,  ut  naturam  ejus 
usumque  cognoscat  et  illustret,  nisi  unam^  qua  sola 
res  prospere  possit  procedere,  viam  ingressus  sit, 
vereor,  ne  multitudine  locorum  et  varietate  adeo 
obruatur  et  confundatur,  ut  aut  rem  omnino  non 
audeat  dijudicare  aut  regulas  ponat,  quibus  per- 
multi  loci  non  respondeant.  Sed  proficiscenti  etiam 
a  vero  fonte  injiciuntur  in  via  persequenda  com- 
plures  scrupulij  quos  ut  tollat  fieri  non  potest* 
nisi  ex  optimis  scriptoribus  antiquis  exempla  ad 
rem  sufficientia  attulerit  et  accurate  considerata 
ad  suam  quodque  rationem  redegerit.     Plurimi  enim 

interpretes  et  grammatici  mirum  quantum  de  hoc 
diceiidi  genere  inter  se  discrepant.  Nam  alii  con- 
tendunt,  voculam  quod  ejusmodi  in  locis  conjun- 
ctionem  quandam  esse*),  alii  eandem  vel  adhibita 
ellipsi  praepositionis  ob  sive  propter  interpretan- 
tur  quare,  quam  ob  rem^),  vel  significare 
volunt  cujus  rei  ratione  habita*),  alii  inau- 
ditas  nescio  quas  particulas  quasi  subaudiunt  ^*), 
alii  discernenda  conjungunt,  conjungenda  discer- 
nunt  ®)  5  alii  denique  recte  quidem  relationem  quan- 
dam  sequentis  enuntiati  statuunt  ad  antecedens: 
unde  autera  id  genus  fluat,  vel  in  quo  sit  vis  ejus 
ac  potestas  sita,  non  illustrant. 

Quod  quum  ita  sit,  equidem    locos  a  viris  do- 


1)  Veluti  Forcellini  tot.  lat,  lex.  s,  v.  qiiod  ait:  ,,quo(l 
saepe  fulciendo  sermonis  principio  inservit  et  continuandae 
ora^tioni ,  vira  habens  rov  autem  aut  sed,  verum."  Cfr, 
Gronov.  ad  Liv.  XXVIl,  7. 

2)  Sic  imprimis  antiquiores  ^rammatici  et  editores,  Ser- 
vius,  Donatus,  Munkerus,  Scioppius,  alii.  Item  Breraius  ad 
Cic.  de  fin.  111,2.  contendit,  quod  cum  eliipsi  praep«  propter 
signiiicare  ij^itur.  Davisius  quod  pro  quo  accepit,  idque 
quo  explicabat  in  hanc  speciem,  ut  esset  quare  quam- 
obrem.  Ph.  Wagner.  quod  modo  statuit  ense  =  §i6ti  vel  = 
xa&*  o,  raodo  nescit,  an  dictum  sit  ratione  objecti  interni. 
(cfr.  infra  pg.  e.Not.)  Cfr.  Scheller.  et  Georges.  lex.  s.  v.  quod. 

3)  Krueger.  (—  Grotefcnd.)  gr.  Lat.  vertit  dabei,  in  Be- 
ziehung  darauf.  Goerenz.  ad  Cic.  de  iin.  IV,  4:  „qaod 
notat  quod  attinet,  ad  id  quod.^'     Cfr.  infra  Handium. 

4)  Cfr,  Goerenzii  mirum  errorem  ad  Cic.  de  fin.  11,4,  12. 
docentis,  quod  esse  quo  ad  hoc  et  qnidem  et  sane. 

5)  Reisig.  doctr.  ling.  Lat.  ed.  Haas.  §  215,  5  et  §  212,  c. 
Zumpt.  §  806. 

ctis  jam  magna  ex  parte  congestos  ^)  percensere 
et  ad  verara  rationem  revocare  conabor.  Nam 
monstraTcrunt  quidem  quasi  praetereundo  clarissimi 
quidam  viri  viam  veri  reperiendi,  aliis  autem  reli- 
quisse  videntur  monstratam  amplius  persequendam: 
quas  quum  partes  ego  susceperim,  non  metuo,  ne 
nimis  pusilla  et  minuta  cuiquam  harum  rerum  pru- 
denti  videatur  haec  quaestio,  de  qua  ad  hoc  usque 
tempus,  licet  late  pateat  neque  sohnn  explicatione 
voculae  quod  contineatur,  sed  etiam  ad  prono- 
mina  demonstrativa  respiciat  idque  haud  minus  in 
Graeca  lingua,  quam  in  Latina,  nemodum,  quod 
sciam,  accuratius   disseruit. 

Sententiam  igitur,  quam  nos  amplexi  sumus, 
primum  Wopkensius  pluribus  locis  diligentius  com- 
probare  studuit,  m  quibus  pronomina  tam  demon- 
strativa  quam  relativum  generis  neutrius,  quamvis 
ad  verba  antegressa  spectent,  iisque  jam  satis  ex- 
planata  sint,  tamen  subsequentibus  quasi  per  pleo- 
nasmum  quendam  denuo  enarrantur.  Quo  magis 
vero  speramus,  illam  sententiam  hac  disquisitione 
tandem    prorsus  confirmatum    iri,    tanto   magis   pu- 


6)  Cfr.  Schoem.  ad  Cic.  de  nat.  deor.  I,  15  et  II,  9  et  11, 
3T.  Jabn.  ad  Cic.  or.  pg.  30.  Madvig^.  ad  Cic.  de  fin.  11.  4, 
}2  et  I,  6,  19  et  I,  20,  67.  Cort.  ad  Cic.  ejjp.  ad  fam.  XUI,  40, 
2  et  ad  Sall.  Cat.  XMll,  8.  Haas.  ad  Reisig.  doctr.  ling.  Lat. 
pg.  3T3.  Wopkens.  lectt.  Tnll.  pg.  .380  et  al.  Brem.  ad  Cic. 
de  fin.  I,  6.  Beier.ad  Cir.  de  oflP.  I,  153  et  11,8,  29  et  III,  1J2. 
Schneider.  ad  Caes.  h.  G.  III,  23.  Mattb.  gr.  Gr.  §  4Te  et 
§  439  Not.  Bernhard.  synt.  Gr.  pg.  298. 

Hosce  locos  debemus  Ill.Schoemanno,  qui  nobis  etiam  com- 
plnres  ab    ipso  notatos  iocos  tradidit,  quibus   infra  usi  ^miuis. 

tamus  refutandis  interpretationibus,  quas  maxime 
a  philologis  antiquioribus  prolatas  supra  memora- 
vimus,  scilicet  quod  pro  autem  vel  sed  usurpa- 
tum  ^esse,  aut  igitur  significare  praepositione 
propter  vel  ob  omissa,  ut  de  mira  Goerenzii 
aberratione  plane  taceamus,  nos  supersedere  posse. 
Attamen  quia  quod  in  locis  pluribus,  qui  ad  quae- 
stionem  nostram  pertinent,  sane  tum  „daher", 
tum  jjin  Beziehungj  in  Rucksicht  darauf*% 
tum  simile  quid  valere  nonnemini  potest  videri  at- 
que  sic  a  praeclaris  philologis  etiam  nostrae  aeta- 
tis  explicatur:  nobis,  ut  omnem  dubitationem  poste- 
riorem  quasi  praecidamus,  hanc  explicationem  in 
argumentis  niti ,  speciosis  iis  quidem,  sed  falsis  de- 
monstrandum  videtur. 

Imprimis  Handius  (annotat.  ad  Wopkens.  lectt. 
Tull.  pg.  380)  illam  opinionem  Davisii  vindicare 
tentavitj  quod  in  hujusmodi  locis  pro  quo  colloca- 
tum  esse  idque  ipsum  qua  in  re,  quam  ob  rem, 
inwiefern  significare.  Simili  ratione  quod  etiam 
cum  conjunctionibus  si,  etsi,  ahis  copulari  ait. 
Quod  quum  sic  approbare  studeat,  ut  quod  ad 
id  spectare  neget,  quod  postea  enarretur,  unum 
ex  iisdem  exemplis,  quae  ipse  in  rem  suam  con- 
vertit,  ad  eum  acrius  refellendum  apponamus.  Di- 
cimus  Cic.  de  nat.  deor.  II.,  9:  „Nam  omne,  quod 
est  calidum  et  igneum,  cietur  et  agitur  motu  suo, 
quod  autem  ahtur  et  crescit,  motu  quodam  utitur 
certo  et  aequabih,  qui  quamdiu  remanet  in  nobis, 
tamdiu  sensus    et  vita  remanet;   refrigerato    autem 


et  exstincto  calore,  occidimus  ipsi  et  exstinguimur. 
Quod  quidem  Cleanthes  his  etiam  argumentis  do- 
cet,  quanta  vis  insit  caloris  in  omni  cor- 
pore:  negat  enim.  ullum  esse  cibum  tam  gravem, 
quin  is  die   et  nocte  concoquatur". 

Qui  hunc  locum  animo  attento  perlegit,  eum 
vix  latere  possitj  verba  ^jref  rigerato  —  exstin- 
guimur"  nihil  sibi  velle.  nisi  permagnam  esse 
vim  caloris.  Qua  sententia,  etiamsi  his  ipsis 
quidem  verbis  non  expressa,  admodum  tamen  di- 
lucide  cogitata,  nulla  nobis  dubitatio  restare  po- 
test,  quin  relativum  eadem  cogitatione,  quae,  si  non 
adjecta  esset,  mente  esset  concipienda,  hac  adjuncta 
explanetur.  Utique  ergo  quod  non  modo  pertinet 
ad  superiora,  sed  etiam  ad  id,  quod  postea  decla- 
ratur.  Summo  igitur  jure  dici  poterit,  Ciceronem, 
quo  facilius  cognosceretur,  quomodo  verba  Cleanthi 
tributa  nihil  discreparent  ab  iis,  quae  ipse  modo 
exposuisset,  suminam  proxirae  antecedentis  enun- 
tiati^  quamvis  jam  in  relativo  inesset,  tamen  addi- 
disse  verbis  hisce  „quanta  vis  —  corpore". 
Vertemus  igitur:  „W  as  Cleanth  es  auch  durch 
folgende  Grunde  lehrt",  seu  mavis  „und 
dies  lehrt  Cl.  auch  d.  f.  G..  wie  gross  nam- 
lich  die  Kraft  der  Warme  —  sei".  Quam 
structuram  nostris  auribus  languidum  quiddam  con- 
tinere,  haud  nego:  attamen^  ut  hbellus  noster  do- 
cebit,  veteribus  locutio  ista  erat  usitatissima.  Quem- 
admodum  vero,  qua  de  causa  Handius  in  Wop- 
keusii  sententia  offenderit,   vix  intelligi  potest,  sic 

eundem  etiam  magis  miramur  addentem,  quod  idem 
v^iere  ac  quo  i.  e.  qua  in  re,  quam  ob  rem, 
ihWiefern.  Nam  primum  neque  usquam  alibi, 
saltem  in  Cieeronis  libris,  qiiod  tale  reperitur, 
qiiod  idem  valeat  atque  quo  i.  e.  qua  in  re,  ne- 
que  ullo  modo  id  enodari  posset.  Tum  profecto 
aliquid  discriminis  intercedit,  utruin  dicam  qua  in 
re,  an  quam  ob  rem:  utrunique  tamen  Handius 
contendit  in  isto  quo  inesse.  Denique  usU  pro- 
nominum  denionstrativorum  plane  analog;o,  uti  infra 
videbimus,  quod  in  cunctis  his  locis  solum  nomina. 
tiviim  aut  accusativum  pronominis  relativi  esse 
jp<ysse,  in  modum  certissimum  probatur. 

Neque  tamen  desunt,  qui  quidem  vim  prono- 
minalem  vocis  quo  d  non  addubitare  videantur,  sed 
quod  nihilominus  contendant  nostro  ;,daher"aut 
„in  Riicksichtdarauf"  respondere.  Unde  haec 
fluxerit  opinio,  equidem  ignoro,  nisi  forte  inde  de- 
ducenda  sit,  quod  illi  auctores  eum  usum  loquendi^ 
de  quo  nos  disputamus ,  ab  aliis  minus  diligenter 
sejunxerunt.  Quin  enim  tam  pronomina  demon- 
strativa  quam  relativum ,  casu  quidem  accusativo 
generis  neutrius,  saepe  causam  et  rationem  alicu- 
jus  rei  indicent,  nullo  pacto  dubitari  potest,  attamen 
id  ibi  tantum  iocum  habet,  ubi  illa  pronomina  quasi 
objectum  internum^)   maxime  verborum  intransitivo- 


T)  Hac  appellatione,  quae  nobis  inulto  magis  placet,  qnam 
Bernhardii  objectiim  absoiutum ,  III.  Schoemannus  significat 
objectum  agendi  notionis  generalis,  qnae  in  unoquoque  verbo, 
quin  etiam  in  verbo  substatitivo  inest,    e.  g.  fidxiod-iXri  =  A*«if»' 

rum  declarant.  Hunc  vero  usum,  quem  pariter 
plurimi  grammatici  et  veteres  et  recentiores  haud 
aliter  explicari  posse  credebant,  nisi  per  ellipsin 
praepositionis  ob  vel  propter,  donec  egregii  hu- 
jus  aetatis  viri  docti  rem  multo  rectius  illustrarunt, 
eatenus  a  nostra  quaestione,  quatenus  illa  prono- 
mina  modo  subjectum  modo  objectum  externum  ver- 
borum  transitivorum  exhibeant,  sejungendum  esse, 
vix  memoratu  dignum  nobis  videretur,  si  uUa  alia 
ratione,  nisi  quod  alterum  pronominnm  usum  cum 
altero  commixtum  statuas,  perspici  posset,  unde 
tot  virorum  doctissimorum  opinio,  in  pronomine  re- 
lativo,  ubi  simplicem  modo  vim  relativam  habet, 
inesse  significationem   causalem  exstiterit. 

Ubi  autem,  ut  revera  usu  venit,  pronomina 
et  demonstrativa  et  relativum  vices  sustinent  nunc 
subjecti  nunc  objecti  externi,  non  magis  de  ana- 
logia  quadam  cum  accusativo,  qui  vocatur,  Graeco 
cogitari  atque  hinc  significatio  ,,in  Riicksicht  dar- 
auf"    deduci    potest,    idque   tanto     minus,    quanto 


noieia^ai,  ano^aivsiv  =  ano^aatv  notsia&aij  currere  =  cursuni 
agere,  unde  exstiternnt  illa  /^axv^  fidxsa&aty  ludere  ludum, 
gaudere  gaudiuin,  et  id  tum  maxime,  quando  snbstantivura 
verbale  cum  adjectivo  vel  prunomine  co|))tlatuiii  est,  velut 
III  ir  u  m  s  o  in  n  i  u  ra  s  o  ra  n  i  a  r  e ,  e  a  ni  v  i  L  a  m  v  i  v  e  r  e .  Omis- 
sis  autem  facile  istiusmodi  substantivis ,  qnia  nihil  declarant, 
nisi  quod  in  verbo  ipso  inest,  sequitur,  ut  dicatur  v.  c.  dulce 
rideo  =  dulcem  risum  rideo,  id  ga  udeo  =  id  gaudium  gaii- 
deo,  id  venio  =  id  venire  venio,  quid  curris?  =  quem 
cursum  curris?  Inde  adjectiva  saepe  adverbiorum  instar  po- 
sita  esse  videntur,  pronomina  vero  ex  lege  quadam  omnibus 
ling^is  commuDi  significationero  causaleni  receperunt. 

proiuptius  plerisque  salteni  locis  iiitelligetur ,  voct 
quod  niimme  iiovam  adjungi  sententiam,  quae  ad 
praemissa  tantum  pertineat,  sed  hanc  ipsam  prae- 
gressam  cogitatioiiem  repeti. 

Unde  jam  emergit,  quam  imperite  egerint^  qui 
omni  discrimine  sublato  judicaverint ,  vocem  quod 
conjunctionibus ,  quae  snbjunctivae  dicuntur,  prae- 
positam  semper  idem  esse  atque  quam  ob  rem 
vel  qua  in  re. 

Fac  denique,  potuisse  his  formulis  interdum 
veteres  loco  pronominis  uti,  vel  a  nobis  ex  nostra 
consuetudine  illud  q  u  o  d  haud  raro  sic  verti  posse : 
quid  hoc  habebit  argumenti,  siquidem  saepenumero 
ratione  logica  nonnihil  rautata,  quomodo  enuntiata 
connectat,  penes  scriptorem  est?  Tum  vertendo 
res  nulla  exphcatur,  sed  hnguam  ex  sua  quamque 
indole  ac  natura,  non  ex  nostro  loquendi  more  in- 
terpretemur  oportet.  Wopkensii  denique  sententia 
nititur  genere  dicendi  divulgatissimo,  ex  quo  sahem 
certius  et  simplicius  rem  enodare  possumus,  non 
discedentes  a  communi  consuetudine  verborum  no- 
vasque  regulas  atque  inauditas  ponentes,  quae  nulla 
certa  ratione  exprompta  duobus  tribusve  locis  ful- 
ciri  videantur. 

Immo  etiam  tantum  abest,  ut  hac  in  re  Han- 
dium  ahosque  sequamur,  ut  jam  probaturi  simus, 
non  solum  in  ejusmodi  locis ,  de  quibus  Wopkensii 
sententiam  supra  attuhmus,  vocem  quod  esse  rae- 
rum  pronomen  relativum,  modo  in  subjecti  raodo 
in   objecti  casu  positum,  sed  etiam  ubi   conjunctio- 

iiibus  si,  etsi,  quuin,  quouiam,  ubi,  utinain, 
quia,  ut,  aliis,  aut  alteri  relativo  itidem  quasi 
ex  abundantia  praepositum,  tantummodo  duo  enun- 
tiata  connectere  videatur,  sola  ex  hac  pronominis 
relativi  vi  ac  potestate   explicari  debere. 

Jam  vero  ^  quod  in  his   locis,  qui  ad  quae- 
stionem  nostram    pertinent,    nihil    est,    nisi    verum 
pronomen  relativum,  nunc   subjectum,  nunc    obje- 
ctum    exhibens,  ejus  usus    loquendi,    de     quo  nos 
disputamus,     idioma,     ut     Graeco    utar    vocabulo, 
fere  in  eo   solum  verti  liquet,  quod  pronomen,   ex 
verbis  antegressis  satis  id  quidem  dilucidum,  tamen 
deinceps  iterum    explicetur.     Ubi  enim  tale  addita- 
mentuiii  post  q  u  o  d  non  invenitur,  velut  in  Cic.  Tusc- 
11,2,  6:  „ —  ex  quo  libris  omnia  referserunt.    Quod 
accidet  etiam  nostris,  si  ad  haec  studia  plures  con- 
fluxerint.''     vel  ibid.  V.  1,1:  „ —  virtutem  ad  beate 
vivendum  se  ipsa  esse  contentam.      Quod  etsi  dif- 
ficile  est   probatu  propter  tam   varia   et   tam  multa 
tormenta  fortunae,  tale  tamen  est,  ut  cet.''    nemo 
nominativum  aut   accusativum  neutrius  generis  pro- 
nominis  relativi  non  recognoscit,  quod  aut  ad  unam 
quandam    notionem    praecedentem,    aut    ad     totam 
sententiam  modo  allatam  referendum  sit.  lilud  autem 
quod,  de  quo  nos  agimns,  unum  idemque  esse  ac 
neutrum  pronominis  relativi  nullo  additamento  iterum 
explanatum,  certissimum    in  modum,  ut  jam  indica- 
vimus,  eo  declaratur,  quod  etiam  pronomina  demon- 
strativa,    ubi  perinde   ad   antecedentia  spectant  vel 
revocantur,  tum  ita  usurpantur,   ut  lector  significa- 
tionem  eorum  e  verbis  praeeuntibus  colligere  debeat, 

tiim  sic,  ut  haecce  significatio  epexegesi  quadani  ab 
auctore  repetatur.  Tanto  magis  vero  hunc  prorsus 
analogum  usum  pronominum  demonstrativorum  nobis 
in  rem  nostram  convertere  licet,  quod  illa  hic  a 
pronomine  relativo  fere  non  discrepant,  nisi  vi  illa 
subordinandi,  quae  in  pronomine  relativo  inest.  Nam 
quod  pronomina  demonstrativa  ad  praecedentia  re- 
ferri  plurimum  dicuntur,  id  utique  nihil  aliud  decia- 
rare  potest,  nisi  eadem  pro  re  quadam  vel  materia 
antea  aut  nomine  aut  sententia  accuratius  definita 
poni,  ergo  propemodum  vicem  rei  vei  materiae  prae- 
missae  implere,  sive,  ut  Priscianus  {XII,  1)  recte 
ait,  cognitionem  ante  latam  referre,  i.  e.  repraesen- 
tare.  Quamobrem  quoque  idem  auctor  pronomina 
demonstrativa  5  ubi  ad  cognitionem  ante  latam  spe- 
ctant,  pronomina  relativa  appellat. 

Quam  propriara  ejus  quoque  pronominis,  quod 
hodie  relativum  vocamus,  esse  naturam,  praeter 
Priscianum  etiam  Humboldtius  et  Schoemannus  co- 
gnoverunt;  immo  jam  Graeci  grammatici  hunc  usum 
pronominis  relativi  ab  eo  videntur  distinxisse,  ubi  illud 
adsuperiora  non  spectat.  Alterum  videntur,  sicut  pro- 
nomina  quoque  demonstrativa,  quatenus  usurpantur, 
quemadmodum  Priscianus  explanavit,  dv7(ovvf.uav 
dvacpoQixrj^v^  alterum  vero  «Q^gov^i.e.  omnino  vincuium, 
quo  duo  membra  junguntur)  vocasse.  Atque  hanc 
ipsam  ob  causam,  quod  pronomen  relativum,  ubi 
initio  periodi  cognitionem  ante  latam  repraesentat, 
praecipue  vice   notionis    vel   sententiae   praemissae 

fungltur,  etiam  iiostri  grammatici  (cfr.  Reisig.  1.  c.) 
hiihe  usttm  pronominis  qui  ita  designare  consueve- 
runt,  ut  id  idem  valere  dicant,  qiiod  und  dieser. 
Proinde  etiam  quod,  de  quo  nos  disserimus,  fere 
idem  nobis  esse  censemus  atque  und  dieses  seu, 
ut  vim,  quam  hic  pronomen  relativum  per  se  solum 
habet,  circumlocutione  etiam  magis  aperiamus,  et 
hoc  est  iliud,  vel  aliquid,  quod.  Quod  si  vero 
Reisigius  eundem  pronominis  relativi  usuni  impro- 
prium  existimat,  facere  non  possumus,  quin  hanc 
rem  amplius  persequamur.  Nobis  potius  illa  pote- 
stas  pronominis  relativi,  cognitionem  ante  latam  per 
se  solum  referendi,  videtur  principali  ejus  propriae- 
que  naturae  quam  maxime  respondere.  Etenim  si 
constat,  quod  sermone  puerili  etiamnunc  confirmatur, 
sententias  prius  ratione,  quae  dicitur,  coordinante 
quam  subordinante  copulatas  esse,  pronomina  igitur 
dcmonstrativa  prius  esse  culta,  quam  relativum,  ut 
etiam  eo  comprobaturjquod  complures  linguae  prono- 
*nen  relativum  nunquam  assecutae  sunt;  si  porro  negari 
nequit,  ipsum  pronomen  relativum  primitus  ut  demon- 
strativum  quoddam  usurpatum  esse  quum  in  Graeca 
lingua,  tum  in  aliis,  quarum  plurium  intellectum  nostris 
demum  temporibus  viri  quidam  litterarum  studiosio- 
res  patefacere  coeperunt;  si  nos  denique  etiam  ibi, 
ubi  pronomen  relativum  intra  cancellos  unius  ejus- 
demque  periodi  nomini  alicui  notam  quasi  characte- 
risticam  addit,  id,  quod  pronomen  relativum  proprie 
per  se  velit ,  multo  clarius  cognosciraus,  quum  ambo 

enufitiata  coordinamus  vel  illam  circumlocutionem 
adhibemus,  qua  supra  diximus  pronomen  relativum, 
ubicunque  ad  praecedentia  spectet,  clarissime  prin- 
cipalein  suam  propriamque  naturam  prodere^):  non 
sine  probabilitate  nobis  videmur  concludere  posse, 
eum  usum  pronominis  relativi,  ubi  id  rem  quandam 
vel  materiam  per  se  ipsum  repraesentet,  ergo  vete- 
rum  grammaticorum  dvtcovvij^ia  dvacpoQtxri  sit,  prin- 
cipali  ejus  propriaeque  significationi  magis  respon- 
dere  quam  illum,  ubi  pronomen  relativum  ad  prae- 
cedentia  non  referendum  sit.  Quod  genus  posterius 
tum  demuni  usu  stabilitum  esse  potest,  quum  intelli- 
gentia  Immana  longius  progredetur  ac  linguam  ad 
subtilissimas  mentis  distinctiones  aptare  contenderet, 
et  res  diversas  uno  eodemque  vocabulo  paresque 
diverse  significatas  accuratius  modo  disjungere,  modo 
comprehendere  coepisset.  —  Subordinandi  vero  vis, 
qua  pronomen  relativum  Latinum  ubique  a  demon- 
strativis  differre  vulgo  autumatur,  in  eo  constat, 
quod  enuntiatum  aliquod  integritate  sua  privatur  et 
ut  pars  quaedam  alterius  apparet:  unde  arctior  con- 
junctio  duarum  sententiarum   necessario  efficitur. 

8)  V.  c.  Mortuus  est  y\v ,  quem  peistrinxisti  (abs  te  per- 
strictus)  i.e.  ct  liic  est  ille,  quem  per  s  tri  nxisti.  Genere 
autem  adjunctivo  nobis  dicendum  foret:  Mortuus  est  vir. 
Virum  perstrinxisti,  vel  Eura  (hu  n  c.  eund  era)  per- 
strinxisti.  Unde  nostra  elucet  opinio,  eliam  hunc  usnm 
pronominis  neque  a  relativo  anaphorico  separandum  esse,  nec 
eura,  de  quo  nos  agimus,  usura   prorsus  non  adraittere. 

Discernimus  igitur  omnino  relativum  anaphoricura  vel,  ut 
ita  dicam,  iterativum  ab  eo ,  quod  praecipue  correlativura  vo- 
care  possuraus.  Alteri  inhaeret  cognitio  aliqua,  alterum  cir- 
cumlocutioni  cognitionis  inservit. 

Quod  flenique  pronomeii  relativum,  ut  avtayvv^Lu 
dvarpoQi^ri,  persaepe  sine  demonstrativo,  quod  voca- 
tur,  correlativo  positum  invenimus,  ultro  patet,  ubi 
pronomen  relativum  in  inifio  sententiarum,  quae  fere 
vim  ac  dignitatem  enuntiationis  primariae  habeant, 
collocatum  sit,  ibi,  quandoquidem  potestas  subjun- 
ctiva  pronominis  relativi  adjecto  correlativo  augeatur, 
hoc  augmentum  plerumque  supervacaneum  fore. 
Quin  immo,  siquidem  cognitionis  ante  latae  reprae- 
sentatio  proprie  nihil  est  aliud,  nisi  materiae  antea 
nomine  aut  enuntiatione  indicatae  demonstratio  per 
manum  vel  mentem,  pronomen  relativum,  ut  avTco- 
vvfLuav  dvaq)OQix>riv ,  per  se  ipsum  demonstrationi  in- 
servire  nobis  affirmare  licet. 

Nunc  terminatis  finibus,  intra  quos  nostra  quae- 
stiuncula  versetur,  ad  illum  usum,  cujus  explicatio- 
nem  nobis  proposuimus,  pronominis  relativi  trans- 
eamus. 

Quandoquidem  igitur  haec  pronomina,  quae  ali- 
quam  notionem  repraesentanf,  id  semper  sic  demum 
possunt.  ut  eam  non  proprie  nominent,  sed  deno- 
tent  monstrentque,  fieri  potest,  ut  post  pronomina 
id  nomen,  ad  quod  referri  debent,  repetatur,  idque 
ut  vel  orationis  perspicuitati  consulatur  vel  ut  in 
iterato  nomine  vis  quaedam  et  pondus  ponatur:  id 
quod  permulti  loci  et  Graecorum  et  Latinorurn  scri- 
ptorum    docent^).      Hic  igitur   pronomen   cum  sub- 


9)  V.  c.  Caes.  boll.  GaM.  III.  3.  ctmsirK»  cclerifcr  convo- 
cato  seiitentias  exquirore  coepit.  Quo  in  consiiio  nonnullae 
hujusinodi  sententiae  dicehantur,  ut  cet.     Ibid.  V,  49,  pcrscribit 

staiitivQ   repelito  et  genere    et  casu    eodem   utatur 
necesse  est, 

At  interdum  usu  venit,  ut  pronomina  aut  ad 
notionem  adjectivi  vel  verbi  spectent,  aut  trans- 
itus  fiat  ex  concreto,  quod  vocant  in  abstractum^^), 
saepissime  autem  pronomina  vel  reiativura  vel  de- 
inonstrativa  non  voces  singulas,  sed  totum  enun- 
tiatum  complectuntur  et  referunt.  Tum  in  utroque 
genere  dicendi  pronomina  generis  neutrius  ita  col- 
locantur,  ut  vices  sustineant  aut  vocis  singularis, 
quae  antea  vel  posita  erat  vel  in  uno  aliquo  ver- 
borum  praecedentium  latebat,  aut  totius  praemissae 
sententiae  vel  cogitationis.  Quod  quum  ita  sit,  huic 
quoque  pronomini  substantive  usurpato  vel  singu- 
las  voces  vel  totam  enuntiationem  explicationis  causa 
addi  licet.  Quod  ubi  fit,  substantivum  iteratum,  quam- 
quam  a  pronomine  divulsiim,  tamen  eodem  casu  cum 
pronominibus  uti  necesse  est.  Nobis  vero  ex  nostrae 
linguae  ratione  semper  quum  ante  singulas  voces, 
tum  ante  totam  sententiajm  nempe  subaudiendum 
est.      Appellamus    autem    istiusmodi   explicationem, 


tn  litteris  — .  Quibus  litteris  cet.  Pronomen  demonstrativum 
habes  Caes.  b.  c.  III,  33.  litterae  ei  reddnntur  — .  His  lit- 
teris  e;et.  Cic.  de  fin.  II,  14.  virtnti  (relinqnitur)  cum  volu- 
I>tate  certatio.  Quam  quidem  certationem  cet.  Suet. 
Tit.  5.  unde  nata  suspicio  est  — .  Quani  suspicionem  au- 
xit  cet. 

10)  V.  c.  Caes.  B.  G.  I,  44.  araicitiam  R  R.  sibi  orna- 
mento  et  praesidio,  non  detrimento  esse  oporlere  ,  idque  se 
ea  spe  petisse. 

Cfr.  Cort.  ad  Sall.  Cat.  51,  Burmann.  ad  Anthol.  1.  p.  549. 
Mattb.  gr.  Gr.  §  439,  Not- 

quoiiiain,  qua  prononiina  verbis  antecedentibus  jam 
declarantur  ratione,  eadem  iterum  explanantur, 
epexegesin.  Quam  plerumque  ex  arbitrio  ejus, 
qui  scribit  vel  loquitur,  pendere  et  obscurioribus 
locis  magis  necessariam,  apertioribus  superfluam 
esse,  per  se  ipsuin  patet. 

Quibus  generaliter  expositis  nunc  singillatim 
pronominis  relativi  usum  epexegeticum  persequa- 
mur,  semper  quidem  respicientes  pronomina  de- 
monstrativa. 


Pronomina  generis  neulrius,  tam  relativum  (juam 
liemonstraiiva  ^  in  suhjecti  vel  objecti  casu  posita 
et  ad  singularem  aliquam  vocem  ex  superioribus 
referenda^  eandem  vel  similem  iterum   asciscunt. 

Initium  sumpsimus  ab  illo  usu,  ubi  neutri  pro- 
nominis  relativi  vel  demonstrativorum  aliqua  vox 
singularis,  in  superioribus  jam  lata  vel  recondita, 
epexegetice  additur.  Hic  jam  diximus,  pronomina 
aut  ad  notionem  adjectivi  vel  verbi ,  aut  ad  sub- 
stantivum  omnis  generis  referenda  eandem  similemve 
notionem  ita  asciscero,  ut  etiam  loco  repetendi  ad- 
jectivi  vel  verbi  plerumque  in  epexegesi  substanti- 
vum  notione    cognatum  inveniatur ").      Quia  autem 


11)  Eur.  Siippl.  512.  —  nal  xovxo  fiot  t'  dvSgscov,  r,  tcqo- 
fiTfxi-la.  Plat,  de  rep.  U  pg.  362  E.  —  oh  X9V  ^txawv  eivai, 
ovK  avTo,   SmaioavvTfV,  inaivovvxss, 

Cfr.  Matth.  gr.  Gr.  §  439. 

loci  istiusmodi  saltem  iii  lingiia  Latina  rari  sunt, 
et  ubicunque  reperiuntur^  facile  enodantur,  nos  con- 
feramus  ad  proximum  hujus  locutionis  gradum. 

II. 

Pronomina    generis    neutrius     totam    sententiam 

praemissam  repraesentant ,  quae  dein  per  epexe^ 

gesin  iterum  declaratur. 

Causam  hujus  quoque  epexegeseos  nullam 
aliam  esse,  nisi  majorem  orationis  perspicuitatem 
vel  majus  pondus  quoddam,  ultro  apparet,  sed 
tamen  exempla  sunt  satis  varia.  Quae  ne  permiscea- 
mus,  primum  consideremus  locos,  in  quibus  pro- 
nomina  totam,  utjam  monuimus,  antecedentem  sen- 
tentiam  vel  cogitationem  complectuntur  referuntque, 
epexegesis  vero  ex  singulis  vocibus  passim  cum 
adjuncto  quodam  copulatis  constat,  deinde  ubi  su- 
periorem  enuntiationem  in  epexegesi  excipit  altera 
sententia  integra. 


Pari  ratione  nos  verba  Thucytl.  II,  40,  3:  —  SiacpsQovtoe 
yao  §7]  ital  toSs  l'xofi£v  ojots  toXfiav  ts  oi  avtol  fidliata  ttal  ttsqI 
JiV  tTitxsi^ijGOfisv  iakoyi^SG&ai,  o  tots  akloi?  afnad-la  utv  'd'^daoe, 
XoyiGfioe  8ii  onvov  (pigsc.  eniincleanda  arbitramiir,  quippe  pro- 
nomen  o  ntiqne  ad  verbnm  tzXoyi^sad-ai.  referendnm  est  et  dein- 
ceps  nomine  XoycafioS  iterum  explicatur.  Proprie  enim  auctor 
scribere  debebat:  o  (nempe  to  izXoyi^sod-at}  tocg  dlloi?  oxvov 
(psQsi,  dfia&ias  'd'Qdaoii  (pSQovatje  et  propterea  solnm,  ut  contra- 
positum  concinnius  atque  acutius  redderet,  suo  g-enere  nsus 
videtur. 

A. 

Epexegesis   constat  ex  singulis  vocibus. 

1)  cx  sabstantivis,  quae  dicuntur  abstracta,  vcl  nudis  vel  cunt 
adjnncto  quodam  copulatis. 

Plat  Phaed.  97:  ^avf.i(x4co  yocQj  si  —  sv  ocq  kxd- 
TSQOV  i\v  Tcal  ovx  ricrTTiv  ro/o  6uo,  sitsi  § sTtXricfLOLCfav 
aXXr\XoLqy  av77\  aQa'  avroTq  aiTia  sysvsro  dvoTv  ysvs- 
cr^aLy  Tj  ^vvodo q  tov  TcXrnf  lov  aXXr\X(t)V  ii^e^ijvai. 
Deinde:  ovSe  ys,  sav  tiq  sv  diacf/^LCfw^  Svva^aL  stl  icsl^ 
Pscrpai,  d)q  avTr\  av  aiTia  ysyovsv,  r\  cr%Lcnq,  Tov 
8vo  ysyovsvat.  Ambobus  in  locis  ultro  patet,  prono- 
men  avTr\  (pro  rouro  positum  ob  praedicati  genus, 
qui  usus  notissimus)  ad  enuntiata  superiora  refe- 
rendum  esse,  alterum  ad  verba  late)  —  aXXriXoig,  al- 
terum  ad  sententiam  sav  —  diaa%icer\,  quo  facto  pri- 
mum  avTr\  substantivo  rj  ^^vofio^  cum  adjuncto  suo, 
secundum  substantivo  r\  cf%i(fiq  iterum  explicatur. 
Similiter  in  Soph.  Oed.  Tyr.  819,  quamvis,  utsaepius 
(cfr.  Matth.  gr.  Gr.  1.  c),  in  numero  plurali  positum, 
pronomen  demonstrativum  Tads  verba  praemissa, 
quibus  Oedipus  Laii  occisorem  exsecratus  erat,  com- 
prehendit,  quo  facto  epexegesis  racfS  aQaq  sensuui 
pronominis  iterum  declarat: 

-*-  ^Tjde  TiQocfcpoiiVsTv  Tlvoc, 

u>PsLV  o    aTi    OLXcov.    x>aL  Tao     ovTLq  aXXoq  r\v 

r\    yco    ot     s(.iavT(o  raco     aga^  o  TiQOCfTLPsLq. 

Cic.   de  or.   1,17:   —  .,atque  oratori  propria  trade- 

res.      HaeCy  quum  ego  praeter  Rhodum    venissem 

et  cum  summo  illo  doctore  istius   disciplinae  Apol- 

2 

lomo,  ea,  quae  a  Panaetio  acceperam,  contulissem, 
irrisit  ille  quidem,  ut  solebat,  pkilosopkiam,  atque 
contempsit,  —  . '''  ubi  substantivum  philosophia 
repetit,  quod  pronomen  haec  declarat:  nam  quae 
oratori  propria  tradiderat  Crassus,  ipsa  erat  phi- 
losophia.  In  Cic  Acad.  II,  24,  78:  ,,Nam  ilhid,  nulli 
rei  assensurum  esse  sapientem,  nihil  ad  hanc  con- 
troversiam  pertinebat.  Licebat  enim  nihil  percipere 
et  tamen  opinari:  quod  a  Carneade  dicitur  probatum. 
Equidem  Clitomacho  pkis,  quam  Philoni  aut  Metro- 
doro  credens,  hoc  magis  ab  eo  disputatum,,  quam 
probatum  puto.  Sed  id  omittamus;  illud  certe,  opi- 
natione  et  perceptione  sublata,  sequitur,  omnium 
assensionum  retentio."  pronomen  illud,  sub- 
jectum  verbi  sequitur,  respicit  ad  verba  remotiora 
nulli  rei  assensurum  esse  sapientem. 

2)  Epexegesis  constat   ex   infinitivis -'^^)    vel  solis  vel  cnni  ad- 
juncto  quodani   copuiatis. 

Quoniam  substantivis  abstractis  maxime  cognati 
sunt  infinitivi^  haud  mirum  videtur,  quod  hi  quoque 
priora  enuntiata  epexegesi  repetunt,  idque  vel  soli 
vel  paullo  plenius  ^*). 

12)  Haud  raro  in  Graeca  ling-ua  e|jexegesis  continetur 
participio  v.  c.  Thncyd.III,  18,3.  Cfr.  Sfcallb.  ind.  ad  Plat. 
opp.  Idem  genus  dicendi  neque  a  Latino  sernione  aUcnissiraum 
esse  iocis  probatur,  quos  infra  (pg.  40  et  47)  denuo  allegabi- 
mus,  Liv.  VI,  8.     Sall.  Jug.  XIV,  21. 

13)  De  hoc  loquendi  genere  in  Graeca  quoque  lingua  fre- 
quentissimo  cfr.  Stallb.  ad  Plat.  Apol.  1  et  ad  Euthyphr.  pg.  38 
et  70,  qui  citat  Heindorf.  ad  Phaed.  pg.  79.  Matth.  ad  Eur. 
Phoen.  520.  Krueger.  post  Dionys.  Hal.  pg.  292.  Bornera.  ad 
Xen.  Anab^  I,  1,7. 

Cic.  Tusc.  I,  37:  „Nec  enim  potest  miser  esse 
quisquam  sensu  peremto.  At  id  ipsum  odiosum 
estjsine  sensu  esse."  ubi  epexegis  repetit,  quod 
pronomina  id  ipsum  declarant.  Namque  eum,  cujus 
sensus  sit  peremtns,  sine  dubio  etiam  dicere  licet 
sine  sensu  esse.  Cic.  divin.  465l04:„Haec  posse 
contemni  vel  etiam  rideri,  praeclare  intelligo;  sed 
id  ipsum  (nempe  haec  contemnere)  est  deos  non 
putare,  quae  ab  iis  significantur ,  contem- 
n  e  r  e."  Neque  minus  in  Cic.  Tusc.  1, 39,  93 :  .jlS^ondum 
gustaverat  vitae  suavitatem;  hic  autem  jam  sperabat 
magna,  quibus  frui  coeperat.  At  id  ipsum  (n.  coe- 
pisse  frui)  in  ceteris  rebus  melius  putatur,  ali- 
quam  partera,  quam  nullam  attingere.^* 
manifestum  est,  epexegesi  eandem  cogitationem, 
quae  inest  in  pronominibus  id  ipsum  redintegrari. 
Caes.  B,  C.  I,  5,  2:  „Sed  de  sua  salute  septimo  die 
cogitare  coguntur.  Quod  (n.  de  sua  salute  cogi- 
tare)  illi  turbulentissimi  superioribus  temporibus 
tribuni  plebis  octavo  deniqne  mense  suarum  actio- 
num  respicere  ac  timere  consuerant. 

B. 

Epexegesis  continetur   tota  sententia. 

§    1. 
Longe  autem  usitatissimum  est,  pronomini  ad 
praeeuntem  enuntiationem  spectanti  epexegesin  sub- 
jungi,  quae  ex  tota  enuntiatione  constet.     Ubi  no- 

2* 

tandum,  ista  pronomina  modo  proxime  antegressam 
cogitationem,  modo  remotiorem  neque  solum  aliquam 
ante  dictorum  partem,  verum  etiam  totum  verborum 
superiorum  contextum  complecti  et  referrc  posse. 
Quamvis  autem  omnes  hae  relationes  genere  neu- 
tro  pronominis  relativi  et  demonstrativorum  saepe 
sine  uUa  epexegesi  denotantur,  ut  legenti  solo  ex 
contextu  extricandum  sit,  quid  revocet  pronomen 
in  memoriam,  tamen  elucet,  quantum  epexegesis 
crebro  -afferat  ad  orationem  dilucidandam.  Item 
per  se  patet,  iteratione  unius  ejusdemque  cogitatio- 
nis^  modo  ne  ea  cum  natura  bene  distincteque 
dicendi,,  quae  repetitionibus  refragatur  inutilibus, 
pugnet,  majus  pondus  parari.  Ex  hac  vero  ipsa 
natura  bene  distincteque  loquendi  efficitur,  ut  neuti- 
quam,  id  quod  jam  apposita  exempla  docent,  ea, 
ad  quae  pronomen  referendum  est,  prorsus  iisdem 
verbis  semper  iterentur  in  epexegesi;,  sed  potius, 
etiamsi  cogitatio  ipsa  nihil  leviterve  mutetur,  verba 
tamen  rarius  eadem  r6petantur.  Ad  grammaticam 
vero  quod  spectat  formam,  qua  epexegesis  in  toto 
enuntiato  sita  pronomini  relativo  vel  demonstrativis 
subjungitur,  minime  Reisigio  (doctr.  ling.Lat.  §315,5) 
credas  statuenti,  eam  infinitivo  vel  accusativo  cum 
infinitivo  cohiberi.  Cui  opinioni  loci  permulti  ad- 
versantur.  Namque  praeter  hanc  structuram  cre- 
bro  epexegesis  apta  est  vel  ex  conjunctionibus, 
e.  g.  ut^  ne,  aliis,  vel  ex  pronominibus  relativis. 
Quae  omnia   exempla  satis  patefacient. 

Plat.^^)  Phaed.  9:  Jkga  fir]  a;.Ao  ^i  7]  tr\v  T7\q  %pv 
^riq  dito  Tov  cfcof.iaroQ  aTtaXXayiiv  (sc.  tov  ^qcvaTov); 
Ka\  eivat  rovto  to  Ts^vdvaif  >x,(oQiq  ^iev  acto  rrje 
i|^i;X^<?  dTtaXXaysv  auro  xa^'  eavto  7o  cco^ia 
ysyovsvai'^  Cic.  de  fato  18;  „Quae  si  ipsae  non 
sint  in  nostra  potestate,  non  seqiiitur,  ut  ne  appeti- 
tus  quidem  sit  in  nostra  potestate.  At  hoc  seque- 
retur,  si  omnia  perfectis  et  principalibus  causis  fieri 
diceremiis,  ut,  quum  hae  causae  non  essent  in 
nostra  potestate,  ne  ille  quidemessetin  nostra 
potestate.''  Cic.  de  nat.  deor.  III,  10:  Idemque  si 
dii  non  sint,  negat  esse  in  omni  natura  homine  me- 
lius.  Td  autem  putare  quemquam  hominem,  nihil 
homine  esse  meiius,  summae  arrogantiae  censet 
esse.''  Cic.  de  divin.  1,30,63:  „Itaque  appropin- 
quante  morte,  multo  est  divinior  (sc.  animus).  Nam 
td  ipsum  (n.  appropinquare  mortem)  vident,  qui  sunt 
morbo  gravi  et  mortifero  afFecti,  instare  mortem." 
Ad  verba  paullo  remotiora  spectat  demonstrativum 
in  Cic.  de  divin.  (cfr.  Wopkens.  lectt.  Tull.  ad  1.  c.) 
I,  30, 64 :  „Divinare  autem  morientes  —  .  Sed  tribus 
modis  censet  deorum  appulsu  liomines  somniare  —  . 
/dque,  ut  modo  dixi,  facilius  eveniet,  appropinquante 


14)  Impriinis  in  Platonis,  ut  diaiectici,  scriptis  hoc  geniis 
loqnendi  est  frequentissimuni.  Praeter  tovto  etiam  toSs,  taei- 
vo,  avto ,  to  avto,  toiovto,  neque  rainus  numerus  pluralis  ho- 
rum  pronominum ,  quin  immo  adverbia  ovtojg,  ixsiae ,  aiia,  ad 
superiora  referenda  persaepe  epexegesi  iterum  explicantur. 
Itaque  minime  ex  paucis  illis  exemplis,  quae  nos  supra  ap- 
posuimus,  ne  levis  quaestiuncula  supra  modum  et  justos  ter- 
ininos  augesceret,  hunc  usum  epexegeticum  rarum  esse  colligas. 

morte,  ut  animi  futura  augureiitur/'  Cic.  de 
or.  III,  44,  173:  „numeros  quosdam  nobis  esse  ad- 
hibendos  putaverunt.  —  Idque  princeps  Isocrates 
instituisse  fertur,  ut  —  numeris  adstringer et/' 

§.  2. 
Nemini,  puto,  ne  in  mentem  quidem  venire 
potest,  omnibus  in  locis,  quos  adhuc  allegavimus 
facileque  muUis  augere  licet,  pronomen  sive  sub- 
jecti  sive  objecti  vice  fungens  haberi  debere  aut 
particulam  vel  conjunctionem  quandam,  aut  cogi- 
tandum  esse  de  illo  pronomine  vel  relativo  vel  de- 
monstrativo,  quod  objectum  internum  declaret,  vel 
de  accusativo,  qui  vocatur,  Graeco.  Nam  jam  nunc 
nobis  probasse  videmur,  hunc  usum  epexegeticum 
quum  ad  illa  pronomina,  quorum  naturam  supra 
descripsimus,  spectare,  tum  utriusque  linguae  pro- 
prium  ae  pervagatum  esse.  Item  neminem,  opinor, 
offendere  poterit^  quod  ipsa  cogitatio,  ad  quamrelati. 
vum  vel  demonstrativum  referendum  est,  modo  plus 
modo  minusimmutatur.  Quoniam  enim  epexegesis  nullo 
alio  consilio  addi  solet,  nisi  ut  accedat  aliquid,  quo 
illud,  ad  quod  pronomen  spectat.  accuratius  defi- 
niatur:  fieri  non  potest,  quin  is,  qui  scribit  vel 
loquitur,  superiorem  cogitationem  crebro  ita  con- 
formet,  ut  ex  hac  sententia  facilius  et  clarius  per- 
spiciatur^  quid  auctori  ad  antecedentia  respicienti 
et  janj  ad  ea,  quae  deinceps  allaturus  est,  animum 
applicanti  in  ponendo  pronomine  ampHus  enarran- 
dum  visum  sit.     Unde  fit,  ut  epexegesi  tum  supe- 

riora  explicatius,.  tum  ea,  quae  oratione  praegressa 
iiescio  quomodo  involuta  sunt,  accuratius  magisque 
perspicue  subjungantur.  Neque  minus  frequenter 
pronoraen  repraesentat  verba  remotiora,  digressione 
aliqua  interrupta,  quae  dein  epexegesi  vel  eadem 
vel  nonnihil  immutata  repetuntur.  Persaepe  autem 
in  epexegesi  subjungitur  pronomini^  quidquid  verba 
praemissa  proprie  sibi  volunt,  ut  in  illa  modo  quan- 
dam  causam  vel  consecutionem  judiciumve  scriben- 
tis  de  re  proxime  enarrata,  vel  omnino  veram  ra- 
tiouem  inveniamus ,  maxime  ita  quidem ,  ut  pro 
speciali  quadam  re  magis  generalis  sententia ,  ex 
praemissis  verbis  facile  emergens  vel  similia  re- 
periantur*^),  Hinc  potissimum  mihi  fluxisse  viden- 
tur  illae  admodum  diversae  grammaticorum  quorun- 
dam  opiniones,  qui  ratione  hujus  locutionis  non 
perspecta  nullaque  demonstrativorum  ratione  habita 
voculam  quodmodo  pro  sed,  autem,  modo  pro 
quamobrem,  qua  in  re,  cet.  positam  putabant: 
quam  significationem  non  habet.  Itaque  jam  exem- 
pla  excitemus,  in  quibus  pronomen  relativum  sic 
usurpatum  legimus. 

Cic.  or.  63,  210:  „  —  funditur  numerose  oratio. 
Id  nos  fortasse  non  perfecimus,  conati  quidem  sae- 
pissime  sumus.  Quod  (n.  nos  conatos  esse)  plurimis 
locis  perorationes  nostrae  voluisse  nos  atque 
animo  contendisse  declarant."  Quoniam  dicendo, 
quod   voles   perficere,    ad   sensum   idem   est,  quod 

15)  Idem  iit  in  Graeca  lingua.      Cfr.  Matth.  gv.  Gr.  1.  c. 
Schaefer.  app.  crit.  ad  Deui.  II,  508.     Stullb.  ind.  ad  Plat.  opp. 

animos  quocunque  modo  commovere,  satis  hoc  quo- 
que  loco  diluciclum  estj  epexegesi  eandem  cogitatio- 
nem  contineri,  ad  quam  pronomen  quod  referendum 
est.  Cic.  de  divin.  J,  45:  ,,  -  bonis  nominibus,  qui 
liostias  ducerent,  eligebantur.  Quod  idem  (n.  bonis 
nominibus  eligere)  in  delectu  consules  observant, 
ut  primus  miles  fiat  bono  nomine/*'  Cic.  epp. 
ad  fam.  XIIIj^O:  „ —  si  ulla  mea  apud  te  commen- 
datio  valuit,  quod  scio,  multas  plurimum  va 
luisse,  haec  ut  valeat,  rogo.^*^  Cic.  de  am.  XV,53: 
,,Coluntur  (tyranni)  dumtaxat  ad  tempus.  Quod  si 
forte,  ut  fit  plerumque,  ceciderint,  tum  intelligitur, 
quam  fuerint  inopes  amicorum.  Quod  Tarquinium 
dixisse  ferunt,  tum  (exsulantem)  se  intellexisse, 
quos  fidos  amicos  habuisset,  quos  infidos, 
quum  jam  neutris  gratiam  referre  posset." 
Caes.  B.  G.  Vi,  15,  1 :  „  —  atque  aliquod  bellum  in- 
cidit  {(juod  ante  Caesaris  adventum  fere  quotannis 
accidere  soiebat,  uti  aut  ipsi  injurias  infer- 
rent,  aut  illatas  p  ropulsarent)  — .''  Cic.de 
legg.  III,  9,21:  „Quis  umquam  tam  audax  — ,  ut  cogi- 
taret  de  statu  nostro,  nisi  mucronem  aliquem  tribu- 
nicium  exacuisset  in  nos?  Quem  quum  homines 
scelerati  ac  perditi  non  modo  ulla  in  domo ,  sed 
nulla  in  gente  reperirent,  gentes  sibi  in  tenebris  rei- 
publicae  turbandas  putaverunt.  Quod  nobis  quidem 
egregium  et  ad  immortalitatem  memoriae  gloriosum, 
neminem  in  nos  mercede  uUa  tribunum  po- 
tuisse  reperiri,  nisi  cui  ne  esse  quidem 
licuisset  tribuno.*'     Nep.  Att.  18,5:  „Nam— ex- 

posuit  ita  iit  siib  singulorum  imaginibus  facta  magi- 
stratusque  eorum  non  amplius  quaternis  quinisve 
versibus  descripserit:  ^uod  \\x  credendum  sit,  tan- 
tas  res  tam  breviter  potuisse  declarari.'* 
Cic.  de  legg.  II,  23,  60:  „Haec  laudabilia  et  locuple- 
tibus  fere  cum  plebe  communia.  Quod  quidem  ma- 
maxime  e  natura  jest,  tolli  fortunae  discrimen 
in  morte."  Huc  etiam  sine  ulla  dubitatione  revo- 
caverim  illum  locum,  quem  initio  nostrae  quaestiun- 
culae  ad  refutandam  opinionem,  quod  esse  parti- 
culam  quandam,  allegavimus  Dico  Cic.  de  nat.deor. 
II,  9:  „—  refrigerato  —  calore,  occidimus  ipsi  et 
exstinguimur.  Quod  quidem  Cleanthes  his  etiam 
argumentis  docet,  quanta  vis  insit  caloris  in 
omni  corpore."  Liv.  XXI,  62,  2:  „milites  navales- 
que  socios  vagos  palantesque  per  agros  (auod 
ferme  fit,  ut  secundae  res  negligentiam  cre- 
ent)  ad  naves  compellit.'^  Cic.  in  Verr.  III,  56: 
„vereor,  ne  —  omnia  me  nimis  augere  atque  ornare 
arbitrentur;  cjuod  tamen  nemo  suspicari  debet,  tam 
me  esse  cupidum,  ut  tot  viros  primarios 
velim  —  esse  temeritati  et  mendacio  meo 
c  o  n  s  c  i  o  s."  Liv.  XXVII,  7 :  „Carthaginis  expugna- 
tionem  in  hunc  annum  contuli  multis  auctoribus, 
haud  nescius,  quosdam  esse,  qui  anno  insequenti 
captam  tradiderint.  Quod  mihi  minus  simile  veri 
visum  est,  annum  integrum  Scipionem  nihil 
gerundo  in  Hispania  consumpsisse.''  Liv.VI, 
20,  2 ;  ,3  —  commota  est  plebs  utique  postquam  sor- 
didatum  reum  viderunt  nec  cum  eo  non  modo  Pa- 

trum  quemquam,  sed  ne  fratres  quidem,  A.  et  T. 
Manlium :  quod  ad  eum  diem  nunquam  usu  venisset, 
ut  in  tanto  discrimine  non  et  proximi  vestem 
mutarent."  Cic.  de  fin.  II,  4,  12:  5,deinde  qui  fit, 
ut  ego  nesciam,  sciant  omnes,  quicunque  Epicurei 
esse  voluerint.  Quod  vostri  quidem  vel  optume  di- 
sputantj  nihil  opus  esse,  eum,  qui  futurus  sit 
philosophus,  scire  litteras."  quo  loco  Madvi- 
gius  rectissime  annotat,  praemissa  verba  „sciant  — 
voluerint"  nihil  significare,  nisi  ut  voluntas  suf- 
ficiat,  nihil  opus  sit  discere.  Ad  remotiora 
vero  verba,  quae  dein  epexegesi  nonnihil  commutata 
repetuntur,  spectat  pronomen  relativum  in  Cic.  in 
Caecin.  XXV,  70:  „Qui  jus  civile  contemnendum  pu- 
tatj  is  —  revellit  —  vincula  utilitatis  vitaeque  com- 
munis  — .  Sin  peritis  non  putat  esse  obtemperan- 
dum,  non  homines  laedit,  sed  leges  ac  jura  labefa- 
ctat.  Quod  vobis  venire  in  mentem  profecto  necesse 
est,.  nihil  esse  in  civitate  tam  diligenter, 
quam  jus  civile,  retinendum." 

De  epexegesi  similiter  conformata  pronominibus 
demonstrativis  subjuncta  cfr.  insuper  Cic.  Tusc.  II, 
12, 28.  Liv.  VIII,  38,  7.  Vellej.  Paterc.  H.  R.  II,  15. 
Cic.  de  or.  II,  73,  296.  Caes.  B.  G.  V,  4,  4,  quo  loco 
postremo  pronomen  cum  substantivo  vel  participio 
substantive  usurpato  junctum  est. 

§.3. 
Denique  jara  passimediximus,  pronomina  et  relati- 
vum  et  demonstrativa  saepe  ad  totam  orationem  ante- 

gressam  referenda  esse.  Quod  ubi  fit.  interdum  non 
eadem  vel  explicatior  cogitatio  ,  sed  paullo  angu- 
stior  in  epexegesi  pronominibus  subjungitur.  Ibi 
videtur  quidem  adhibenda  esse  illa  interpretatio, 
quod  idem  esse  atque  qua  in  re  vel  quod  ad 
hanc  rem  pertinet.  At  vero  sic  videtur  tan- 
tum.  Nam  memoria  bene  tenendura,  his  pronomi- 
nibus,  de  quibus  agimus,  saepenumero,  licet  aliquani 
modo  praemissae  orationis  partem  repraesentent. 
tamen  multo  latiorem  explicationem  subjungi.  Ne- 
que  minus  vero  ex  omnibus^  quae  adhuc  tractavi- 
mus,  satis  abundeque  jam  elucet,  hunc  usum  pro- 
nominum  epexegeticum  veteribus  usitatissimum  fuisse, 
illamque  ipsam  (id  quod  maxime  attendendum  est)  esse 
gravissimam  causam  ponendi  tam  pronominis  rela- 
tivi,  quam  demonstrativorum,  quod  ex  superioribus 
tantum  aliquid  iteretur.  Quamobrem  pronomen  re- 
lativum  etiam  his  in  locis  nihil  est  nisi  subjectum 
vel  objectum  verborum  transitivorum  neque  opus 
est  ea  interpretatione,  quam  modo  attulimus. 

Cic.  II  Verr.  1,119:  „ —  tum  vero  in  magi- 
stratu  contra  illud  edictum  suum  sine  uUa  religione 
decernebat.  Itaque  L.  Piso  multos  codices  implevit 
earum  rerum^  in  quibus  ita  intercessit,  quod  iste 
aliter  atque  ut  edixerat,  decrevisset.  Quod  vos  obli- 
tos  esse  non  arbitror,  quae  multitudo,  qui  ordo 
ad  Pisonis  sellani  isto  praetore  solitus  sit 
convenire."  Si  hoc  loco  epexegesis  „quae  multi- 
tudo  —  convenire"  abesset,  secundum  antecedentia 
pronomen    quod   indicaret,    L.  Pisonem     adversus 

Verrem  ob  edictum  violatum   egisse  idque  saepenu- 
mero,     Sed  quum  oratoris    id   ipsum   interesset,    ut 
magnam  harum  actionum  copiam  notaret,  quod  hac 
solum  ratione  iterum  explanavit,  studiose  is  quidem 
rem  quandam  adhibens,  ex  qua  quisque  per  se  illam 
copiam  cognosceret.     Cic.de  divin.  11,  41, 87 :  „Fani 
(sc.  Fortunae)  pulchritudo  et  vetustas  Praenestinarum 
etiam  nunc  retinet  sortium   nomen.     Quis  enim  ma- 
gistratus  aut  quis  vir  illustrior  utitur  sortibus?  cete- 
ris   vero    in    locis   sortes   plane    refrixerunt.     Quod 
Carneadem  Clitomachus  scribit  dicere  solitum,  nus- 
quam    se     fortunatiorem     quam    Praeneste 
vidisse  Fortunam.^'   ubi  ante  dicta  liquet  faceta 
Carneadis  animadversione  omnino  repeti,  Hcet  modo 
magis  circumscriptOo  Similis  epexegesis  selecta  pro- 
nomen  quod  etiam  excipit  in  Cic.  or.  16,52:  ,,Quum 
autem,   quid    et  quo   loco  dicat,  invenerit,  illud  est 
longe  maximum,  videre,  quonam  modo.     Quod  si  in 
philosophia    tantum   interest,  quemadmodum    dicas, 
ubi  res  spectatur,  non  verba  penduntur,  quid  tandem 
in  causis  existimandum  est,   quibus  totis  moderatur 
oratio.     Quod   quidem   ego,  Brute,    ex   tuis    litteris 
sentiebam,    non  te  id  sciscitari,   qualem    ego 
in  inveniendo  et  in  collocando  summum  esse 
oratorem  vellem,  sed  id  mihi  cet." 

§.4. 
Rectius  contendi  potest,  pronomen  quod  haud 
raro  causalem    quandam    recepisse    significationem 
in  formula  illa  poetis  maxime  trita,  quae  est  tjfuod  te 


-    29    - 

cum  verbis  orandi  coujuncta.  Cujus  rei  tamen  cau- 
sam  caveas,  ne  ex  natura  ac  vi  voculae  quod  de- 
rives,  quum  ea  potiu*  sit  in  potestate  verborum 
orandi  sita,  in  quibus  res  orata  vel  petita  simul 
causa  precationis  est.  Unde  patescit,  quam  imperite 
egerint,  qui  ex  hoc  singulari  usu  totum  locutionis 
genus  extricare  cpnati  sunt^^J.  Ceterum  ne  hic  qui- 
dem  usus  ab  eo  discrepat,  ex  quo  relativum  objecti 
vice  fungens  cogitationem  refert  antea  latam  vel 
implicitam  et  postea  epexegesin.  qua  superiora  modo 
plus  modo  minus  mutantur,  accipere  potest,  veluti 
Ter.Hec.lII,2,3: 

,5Ma]e  metuo,   ne  Philumenae   magis   morbus  ad- 

gravescat. 

Quod  te,  Aesculapi,  et  te,  Sahis,    ne   quid    sit 

hujus,   oro." 
ubi  quod,  objectum    verbi  oro,  ad  praemissa  „ne 
—  adgravescat"  referendum,  exinde  magis  genera- 
liter  epexegesi  „ne   quid   sit  hujus'*    iterum  expla- 
natur.     Hor.  Ep.  I,  7,  94: 

„  Pol,  me  miserum,  patrone,  vocares, 

Si  velles,  inquit,  verum  mihi  ponere  nomen. 


16)  Cfr.  Scheller.  et  Georg.  lex.  s.  v.  quod.  Praeterea, 
quod  ad  hnnc  ipsum  usutn  pronominis  quod  attinet,  omnes 
propemodum  atque  etiam  recentissimi  interpretes  in  eo  con- 
sentiunt,  quod  pr»  propter  quod  positum  esse,  aliis  idem 
itad-'  o  interpretantibus,  aliis  dictionis  elegantiam  multum  col- 
laudantibus,  quamvis  eam  quidem  non  explicent.  Cfr.  Burra. 
ad  Virg.  Aen.  II,  141.  Bentl.  ad  Ter.  Andr.  I,  5,54.  Ph.  Wag- 
ner.  ad.  Virg.  Aen.  11,  141  et  Vf,  363  et  X,  631.  Orell.  ad  Hor. 
Ep.  I,  7,  92. 

Quod  te  per  genium  dextramque  deosque  Penates 
Obsecro  et  obtestor,  vitae  me  redde  priori!'' 
i.  e.  et  hoc  est  illud,  quod  te  oro,  (nempe)  redde 
nie  vitae  priori!  Itaque  hic  quoque,  quid  quod  sibi 
velit,  epexegesi  dilucidatur.  Namque  V^olteji  non 
tain  intererat,  ut  a  Phiiippo  niiser  haberetur  atque 
vocaretur,  quam  ut  vitae  suae  priori  redderetur, 
quae  sententia,  quum  antea  non  aperte  pronuntiata, 
sed  modo  tecte  indicata  esset,  per  epexegesin  ad- 
jecta  est.  Etsi  nos  igitur  quod,  quia  non  dicimus: 
„und  dieses  bitte  ich  dich",  hic  et  alibi  „und 
darum"^  sive  „und  deswegen  bitteich  dich*' 
interpretamur,  tamen  oblivisci  non  debemus,  nostrum 
„darum'^  tum  tantum  ad  mentem  Latinorum  acce- 
dere,  quando  pro  „um  dieses",  neque  vero  pro 
„daher''  ponatur.  Non  enim  particula,  sed  verum 
pronoraen  relativum  quod  etiam  in  hujusmodi  iocis 
est:  id  quod  ei  haud  dubium  videri  poterit,  qui  locos 
a  nobis  ad  usum  epexegeticum  pronominis  relativi 
comprobandum  allatos  accurate  consideraverit,  atque 
ubique  diligenter  expenderit,  quemadmodum  senten- 
tia,  ad  quam  quod  spectat,  epexegesi  immutetur. 
Etenim  non  solum  praemissa  sententia  epexegesi 
tum  in  modum  ampliorem,  tum  tantum  selecta  qua- 
dam  ratione  repetitur,  sed  frequenter  etiam  epexe- 
gesis  causam  vel  consequentiam  vel  verum  finem  vel 
simiies  mutationes  ejus  sententiae  exhibet,  quam 
quod  proprie  i^praesentat.  Et  quum  praeterea,  ut 
hac  disputatione  exeunte  docebimus,  hic  usus  pro- 
nominis  relativi   apud  Latinos  adeo  invalesceret,  ut 

vel  praestantissimi  auctores  orationis  pedestris  cre- 
bro  eorum,  ad  quae  quod  revocandum  est,  paene 
nullam  amplius  rationem  haberent,  sed  huic  pro- 
nomini  haud  raro  res  nondum  memoratas  loco  ep- 
exegesis  subjungerent,  ita  ut  quod  sic  usurpatum 
penitus  in  particulam  vel  conclusivam  vel  transitum 
modo  orationis  parantem  abiisse  videatur:  tanto  mi- 
nus  miraberis,  quod  apud  poetas  in  verbis  pronomini 
quod  succedentibus  aliquid,  quod  antea  indicatum 
sit,  reperire  saepius  difficile  est.  Item  quoque  judi- 
candum  de  hisce  locis:   Virg.  Aen.  11, 141 : 

„Nec  mihi  jam  patriam  antiquam  spes  ulla  videndi, 
Nec  dulcis  natos  exoptatumque  parentem, 
Quos  illi  fors  ad  poenas  ob  nostra  reposcent 
EfFugia,  et  culpam  hanc  miserorum  morte  piabunt. 
Qiiod  te,  per  superos   et  conscia  numina  veri, 
Per,  si  qua  est,  quae  restetadhuc  mortalibus  usquam 
Intemerata  fides,  oro,  miserere  laborum 
Tantorum;    miserere    animi  non  digna  fe- 

rentis/' 

Ibid.VI,363: 

„Nunc  me  fluctus  habet,  versantque  in  litore  venti. 
Quod  te  per  coeli  jucundum  lumen  et  auras, 
Per  genitorem  oro,  per  spes  surgentis  luli, 
£ripe  me  his,   invicte,    malis,   aut  tu   mihi 

terram 
Injice,  namque  potes,  portusque   require 

Velinos  ^'  cet. 

Ter.Andr.  1,5,54: 

„Mi  Pamphile,  hiijus  formam  atque  aetatem  vides, 
Nec  clam  te  est,  quam  illi  Dunc  utraeque  inutiles 
Et  ad  pudicitiam  et   ad  rem  tutandam  sient. 
Quod  te  per  hanc  dextram  oro  et  ingenium  tuum, 
Per  tuam  fidem,  perque  hujus  solitudinem 
Te    obtestor,    ne  abs  te  hanc  segreges  neu 

deseras.'' 

De  pari  pronominum  demonstrativorum  usu  no- 
bis  satis  fore  videtur,  unum  exemplum  apponi.  Plaut. 
Capt.  ll,3,79sq.: 

„Fac  fidelis  sis  fideli;   cet 

Serva  in  perpetuum   tibi  amicum   me  atque  hunc 

inventum  inveni. 
Haee  per  dexteram  tuam  te  dextera  retinens  manu 
Obsecro,  infidelior   mihi  ne   fuas   quam  ego 

sum  tibi.'' 


Sin  vero  cuipiam  etiam  nunc  dubium  sit,  ex  hoc 
usu  epexegetico  voculam  quod  explicandam  esse, 
eum  convincat  necesse  est  aiiud  hujus  locutionis 
genus,  ex  quo  maxime  dilucide  patescit,  quod  nihil 
esse  nisi  merum  pronomen  relativum. 

a, 

Ablativo  comparativo  tam  pronominis  relativi,  quam 

demonstrativorum  epexegesis,    quae   tota  continetur 

sententia,  additur. 

Notissimum  est,  post  comparativos  rem  com- 
paratam  particula  quam  vel  r[  omissa  mutari  in 
Graeca  lingua  in  genitivum,  in  Latina  in  ablativum, 
Id  ex  propria  horum  casuum  natura  declarandum 
est.  Quod  si  res  comparata  in  tota  enuntiatione  prae- 
eunte  collocata  est,  manifestum  videtur,  quum  pro- 
nomen  relativum  vel  demonstrativum  ad  summam 
illius  spectet,  ibi,  ubi  particula  quam  vel  r[  ponatur, 
nominativum  horum  pronominum  vel  interdum  accu- 
sativum  generis  neutrius,  ubi  vero  illae  particulae 
omittantur,  genitivum  vel  ablativum  usurpandum  esse. 
Qui  usus  est  admodum  tritus.  Si  igitur  huic  abla- 
tivo  vel  genitivo  pronominum  gen.  neutr.  frequentius 
epexegesis  quaedam  additur,  neutiquam  amplius  du- 
bitari  potest,  quin  revera  quod  meruui  sit  pronomen 
relativum.  Atqui  sane  tuentur  sese  invicem  ac  de- 
fendunt  multa  loca,  in  quibus.  quod  jam  inclusum 
erat  pronomine  relativo  vel  demonstrativo,  explica- 
tur  adjecta  cum  quam  vel  ^'*'')  integra  sententia, 
ita  ut  altera  comparationis  pars  bis  denotetur.  Hinc 
apparet,  errasse  Manutios,  Lambinos,  Bentlejos, 
alios,  qui  ratione  hujus  locutionis  non  percepta  alte- 


IT)  De  hac  lomtione  pariter  in  Graeca  linj^ua  freqnenti 
cfr.  Matth.  gr.  Gv.  §4T6et450  Not.2.  Krueger.  gr.  Gr.59.  Not.8. 
Plat.  Phaed.  39,  al.  Stallb.  ind.  ad  Plat.  o|j|). 

rum  comparationis  membrum  resecandum  suadebant, 
quippe  quod  constructioni  maximo  sit  impedimento, 
ineptias  vero  protulisse,  quiquoin  quaeso,  quum 
mutabant,  aut  voce  quo  servata  interpretabantur 
licet  eo. 

Cic.  de  fin.  1,6,  19:  ;,ait  enim  declinare  atomum 
sine  causa;  cjuo  nihil  turpius  physico,  quam  fieri 
quicquam  sine  causa  dicere.'*  Pro  speciali 
re  5,declinare  —  sine  causa^'  epexegesi  eadem  co- 
gitatio,  sed  magis  generaliter  explanatur.  Similiter 
pronomini  relativo  in  epexegesi  vera  ratio  subjun- 
gitur  in  Cic.  de  nat.  deor.  I,  15,  38:  „ —  habitos  esse 
deos,  a  quibus  magna  utilitas  ad  vitae  cultum  esset 
inventa,  ipsasque  res  utiles  et  salutares  deorum 
esse  vocabulis  nuncupatas;  ut  ne  hoc  quidem  dice- 
ret,  illa  inventa  esse  deorum,  sed  ipsa  divina.  Quo 
quid  absurdius,  quam  aut  res  sordidas  atque 
deformes  deorum  honore  afficere  aut  ho- 
minesjam  morte  deletos  reponere  in  deos, 
quorum  omnis  cultus  esset  futurus  in  lu- 
ctii?^'  Cic.  de  or.  11,74,302  (respice  antecedentia) : 
„(pMo mihi  videri  turpius  nihil  solet,  quam  quum  ex 
oratoris  dicto  aliquo  aut  responso  aut  ro- 
gatu  sermo  ille  sequitur:  occidit  ille!'* 

Ut  vero  ablativum  pronominum  demonstrativo- 
rum  comparativum  epexegesi  quadam  explanatum 
fulciamus,  pauca  exempla  sufficient. 

Cic.  Acad.  I,  c.  ult. :  „ —  censebat  —  nihil  opor- 
tere  —  assensione  approbare,  cohibereque  —  teme- 
ritatem,  quae  tura  esset  insignis,  quum  aut  falsa  aut 

incognita  res  approbaretur :  neque  hoc  quidquam 
esse  turpius,  quam  cognitioni  et  perceptioni 
assensionem  approbationemque  praecur- 
rere/'  Cic.  ep.  ad  Att.  IVjS,  6:  ^nam  de  ipso  casu 
nescio,  an  illud  melius.  Quid  enim  hoc  miserius, 
quam  eum,  qui  tot  annos  designatus  consul 
fuerit,  fieri  consulem  non  posseV 


III. 

Pronomini  relativo  suhjecti  aut   objecti  enuntiatio- 

nis  ex  conjunctionihus   subordinantihus   su. 

spensae  vice  fungenti  epexegesis  snhjungitur, 

A. 

Pronomini   relativo   epexegesis   prorsus  eodem, 

quo  sub  II  retulimus ,    modo   subjungitur  gram- 

matica  ratione  servata. 

Posteaquam  igilur  nobis  jam  satis  illustrasse 
videmur,  hunc  tam  pronominis  relativi  quam  demon* 
strotivorum  usum  epexegeticuni  auctoribus  antiquis 
maxime  tritum  fuisse,  simulque  voculnm  quod  omni 
bus  in  locis,  quos  hucusque  allegavimus,  verum 
esse  pronomen  relativum :  nunc  ad  alteram  transea- 
mus  nostrae  quaestiunculae  partem,  qua  nos  pro- 
baturos  speramus,  etiam  illud  quod,  quod  saepissime 
quasi  ex  abundantia  quadam  conjunctionibus  sub- 
junctivis  praemittitnr,  mininie  esse  particulani  quan- 
dam,  sed  re  vera  pronomen  relativum,  quod  secun- 
dum  suam  ipsius  naturam  ad  ante  dicta  referendum 

3* 

tum  epexegesi  facile  careat,  tum  eam  asciscat.  Cui 
sententiae  confirmandae  maxime  hae  rationes  idoneae 
videntur.  Satis  superque  constat,  pronomen  relati- 
vum  propter  amorem  quendam,  quo  Latini  id  am- 
plexi  sunt,  arctioremque  ob  enuntiatorum  copula- 
tionem  Hbenter  conjunctionibus,  quae  dicuntur  sub- 
ordinantes,  ita  praemitti,  ut  aliquam  partem  enun- 
tiationis  ex  conjunctione  suspensae  contineat  Quod 
iibi  fit,  tam  in  Graeca  quam  in  nostra  lingua,  quum 
conjunctio  non  minus  quam  pronomen  relativum 
primum  sententiae  locum  flagitet,  sed  enuntiatio  tan- 
tummodo  aut  a  pronomine  relativo  aut  a  conjunctione 
initium  capere  poissit,  relativum  semper  cum  demon- 
strativo  commutandum  est.  Quae  Latinae  linguae 
proprietas  nobis  potissimum  ex^prima  et  peculiari 
illa  significatione,  ob  quam  pronomen  relativum  co- 
gnitionem  aliquam  ante  latam  repraesentans  per  se 
etiam  demonstrationi  inservire  potest,  evasisse  vi- 
deatur.  Haec  res  iitcunque  se  liabet,  hoc  certe 
constat,  pronomen  relativum  sic  positum  circa  rem 
ipsam,  excepta  arctiore  enuntiatorum  connexione, 
minime  a  pronomine  demonstrativo  differre  quum 
omnino,  tum  ubi  utrumque  genere  neutro  cogitatio- 
nem  vel  sententiam  aliquam  antecedentem  comple- 
ctitur  et  refert.  Si  igitur  pronomina  demonstrativa 
etiam  in  enuntiatis,  quae  conjunctionibus  subjuncti- 
vis  inchoantur,  prorsus  eadem  ratione,  ut  supra 
disseruimus,  ad  superiora  spectant  et  dein  iterum 
epexegesi  quadam  ex  illis  facile  prodeunte  illusran- 

tur,  paene  mirum  cuipiam  videretur,  si  non  perinde 
pronomen  relativum  usurparetur. 

Demonstrativa  vero  pronomina  sic  adhiberi, 
haecce  pauca  exempla  convincent: 

Plat.  Phaed.  15:  „ —  ^ai  yiyvovtai  sx  tcov  re- 
pvecotoav.  :>caf  el  Tov'^  ovrcoq  e%eiy  'XaXiv  yiyvecr^^ai 
STt  fcdv  d^^topavov.TCtiV  Tovq  ^covraq.'''  —  ubi  ne- 
minem  fugiet,  epexegesi  eandem  cogitationem  repeti, 
ad  quam  pron.  roijjro  referendum  est.  Caes.  B.  G. 
1,7:  „Erant  omnino  itinera  duo,  quibus  itineribus 
domo  exire  possent:  unum  per  Sequanos ,  — ,  alte- 
rum  per  provinciam  nostram, — .  —  vel  vi  coacturos, 
ut  per  suos  fines  eos  ire  paterentur.  Omnibus  re- 
bus  ad  profectionem  comparatis,  diem  dicunt,  qua 
die  ad  ripam  Rhodani  omnes  conveniant.  Caesari 
auum  id  nuntiatum  esset,  eos  per  provinciam 
nostram  iter  facere  conari,  maturat  ab  urbe 
proficisci.''  Hyg.  fab.  (cfr.  Wopkens.  lectt.  TulJ.  I.  c.) 
188:  ,,Hoc  Neptunus  ut  vidit,  in  pecora  commu- 
tatos  consumi,  — ."  Ibid.  122:  „Id  Aletes  (^uum 
rescisset,  ex  Atridarum  genere  neminem  su- 
peresse,  — ." 

Itaque  nuUa  sane  jam  causa  restat,  quin  rela- 
tivum  quoque  pronomen,  ubi  itidem  omni  ratione 
grammatica  servata  declarare  possimus,  ibi  .sic  ne- 
que  aliter  interpretemur.  Id  vero  certe  tum  usu 
veniet,  quando  pronomen  relativum  vel  subjecti  vel 
objecti  vice  fungitur  et  ad  praecedentia  spectans  ex 
iisdem  causis,  quas  retulimus,  epexegesin  accipit, 
qua  superiora  modo  plus    modo  minus  immutantur. 

At  ex  hac  quoque  iocutione  patescit,  quomodo  ep- 
exegesis  plerunique  iiihil  nisi  ea,  ad  quae  pronomen 
referendum  est,  reddat,  simulque  grammaticae  for- 
mae,  quibus  epexegesin  uti  vidimus,  non  mutentur. 

Primum  igitur  epexegesis  rursus  aliquo  sub- 
stantivo  abstracto  aut  infinitivo,  plerumque 
iis  quidem  cum  adjuncto  quodam  copulatis,  contine- 
tur,  quo  vel  ante  dictorum  pars  quaedam  major  vel 
tota  enuntiatio  repetitur.  Hic  tamen,  ne  hoc  dicendi 
genus  cum  illo ,  quod  infra  tractabimus,  permiscea- 
mus,  diiigenter  explorandum  est,  num  substantivum 
vel  infinitivus  revera  id,  quod  in  pronomine  inest^ 
contineat,  an  epexegesis  in  tota  enuntiatione  sita  sit. 

Cic.  de  fin.  IV,  4:  „Nam  qui  sciet,  ubi  quidque 
positum  sit,  quaque  eo  veniat,  is,  etiamsi  quid  ob- 
rutum  erit,  poterit  eruere,  semperque  esse  in 
disputando  suus.  Quod  etsi  ingeniis  magnis 
praediti  quidam,  dicendi  copiam,  sine  ratione 
conse(]uuntur,  ars  tamen^*  cet. 

Infinitivus  cum  objecto  suo  pronomini  ep- 
exegetice  substruitur  in  Cic.  de  fin.  1, 20,  67:  „—  vita 
sine  amicis  insidiarum  et  metus  plena  — .  Atque 
ut  odia  —  adversantur  voluptatibus,  sic  amicitiae 
non  modo  fautrices  fidelissimae,  sed  etiam  effectri- 
ces  sunt  voluptatum  tam  amicis,  quam  sibi;  quibus 
non  solum  praesentibus  fruuntur,  sed  etiam  spe  eri- 
guntur  consequentis  temporis.  Quod  cfuia  nullo  modo 
sine  amicitia  firmam  et  perpetuam  jucundi- 
tatem  vitae  tenere  possumus,  —  .'*'  Caes.  bell. 
civ.111,68:    „Munitionem,    quam   pertinere   a 

castris  ad  flumen  supra  demonstravimus,  —  co- 
hortes  ignorantia  loci  sunt  secutae,  quum  portam 
quaererent  castrorumque  eam  munitionem  esse  ar- 
bitrarentur.  Quod  cjmim  esset  animadversum,  con- 
junctam  esse  flumini,  prorutis  his"  cet.  Cic. 
de  ofF.  I,  14:  „Alter  erat  locus  cautionis,  ne  beni- 
gnitas  major  esset,  quam  facultates.  Quod  qui  be- 
nigniores  volunt  esse,  quam  res  patitur, 
primum  in  «o  peccant,  cet.''  ubi  quod  alteri  pro- 
nomini  relativo,  id  quod  saepius  reperitur,  praepo- 
siium  est,  et  epexegesis  constat  ex  inf.  esse  cum 
adjuncta  notione  adjectiva.- 

Atqui  in  hoc  quoque  genere  dicendi  frequentis- 
sime  pronomen  ad  superiora  spectans  postea  tota 
quadam  sententia  explicatur. 

Auct.  bell.  Hisp.  19  sq.:  „Ifa  oppido  potitus  (sc. 
Caesar)  imperator  est  appellatus.  Quod  (n.  Caes. 
oppido  potitum  esse)  Pompejus  ex  perfugis  tjuum 
deditionem  oppidi  factam  esse  scisset,  castra 
movit."  Caes.  B.  C.  II,  16 :  „Celeriter  res  administra- 
tur;  diuturni  laboris  detrimentum  sollertia  et  virtute 
militum  reconcinnatur;  portae,  quibus  locis  videtur, 
eruptionis  caiisa  in  muro  relinquuntur.  Quod  ubi 
hostes  viderunt,  ea,  quae  diu  longoque  spatio 
refici  non  posse  sperassent,  paucorum  die- 
rum  opera  et  labore  ita  refecta,  ut  cet.''  Cic. 
de  off.  III,;il,112:  „L.  Manlio  -  diem  dixit;  — 
criminabatur  etiam,  quod  Titum  filium  ab  hominibus 
relegasset  et  ruri  habitare  jussisset.  Quod  auum 
audivisset  adolescens  filius,    negotium   exhiberi 

patri,  — ."  Cic.  II  Verr.  1,  26,  6  sq.:  ^vocetur  mu- 
lier!  et  simul  servis  suis  Rubrius,  ut  januam  claude- 
rent  et  ipsi  ad  fores  assisterent,  imperat.  Quod  uhi 
ille  intellexit,  id  agi  atque  id  parari,  ut  fi- 
liae  suae  vis  afferretur,  servos  suos  ad  se 
vocat."  Gell.  N.  A.  XU,  1,  8  sq.:  „Quod  quidem 
faciunt  eadem  vecordia,  qua  quibusdam  commenti- 
ciis  fraudibus  nituntur,  ut  foetus  quoque  ipsi  in  cor- 
pore  suo  concepti  aboriantur,  ne  aequor  illud 
ventris  irrugetur  ac  de  gravitate  oneris  et  labore 
partus  fatiscat.  Quod  quum  sit  publica  detestatione 
communique  odio  dignum,  in  ipsis  hominem 
primordiis,  dum  fingiturj  dum  animatur,  in- 
ter  ipsas  artificis  naturae  manus  interfe- 
ctum  ire;  — .*'  Liv.  VI,  8:  „  Datn  deinde  signo, 
ex  equo  desilit  et  proximum  signiferum  —  secum 
in  hostem  rapit;  infer,  miles,  clamitans,  signum! 
Quod  uhi  videre,  ipsum  CamiIIum,jam  ad  niu- 
nera  corporis  senecta  invalidum,  vadentem 
in  hostes, — ."  SeneC.  cons.  ad  Marc.  VI:  „scio, 
quid  dicds,  oblitus,  feminam  te  consolari,  virorum 
refers  exempla."  Deinde  agitur  de  Lucretia  etCIoe- 
lia,  quo  facto  auctor  sic  pergit:  ,,Quod  tibi  si  vis, 
exempla  referri  feminarum,  — ."  Lactant.  I, 
l,5i  y^Quod  cjuia  fieri  non  potuit,  ut  homini  per 
seipsum  ratio  divinainnotesceret,  —  /'  Cic. 
de  sen.  23,82:  .,quasi  quum  excessisset  e  vita,  tum 
denique  victurus  esset.  Quod  quidem  ni  ita  se  ha- 
beret,  ut  animi  immortales  essent,  — ."  Liv. 
XXXII,  37,  6:    Quinctio  liberum  arbitrium  pacis  ac 

belli  permissum.  Quod  ut  satis  apparuit,  non  tae- 
dere  belli  senatum,  — /'  Hirt.bell.Afr.39:  „ — ex 
acie  instructa  equitatus  sui  prope  totum  dextrum 
cornu  (Labienus)  avertit,  atque  suis  fugientibus  sup- 
petias  ire  contendit.  Quod  uhi  Caesar  conspexit, 
Labienum  ab  suis  copiis  longiusjam  ab- 
scessisse,  — ."  Hor.Epp.1,9,10  (cfr. Orell.adh.l.): 
.jSic  ego,  majoris  fugiens  opprobria  culpae, 
Frontis  ad  urbanae  descendi  praemia.  Quod  si 
Depositum  laudas  ob  amici  jussa  pudorem, 
Scribe  cet.^' 
Auct.  bell.  Hisp.  36:  „Lusitani  Hispali  pugnare 
nullo  tempore  desistebant.  Quod  Caesar  quum  ani- 
madverteret,  si  oppidum  capere  contenderet,  ut  ho- 
mines  perditi  incenderent  et  moenia  dele- 
rent,  — .'*  Ad  verba  paullo  remotiora,  digressione 
ad  Catonis  inexhaustam  aviditatem  legendi  facta, 
respicit  quod  et  dein  pariter  expianatur  in  Cic.  de 
fin.  in,  2:  „Quo  quum  venissem,  Catonem,  quem  ibi 
esse  nescieram,  vidi — .  Quod  quum  accidisset, 
ut  alter  alterum  necopinato  videremus, — .*' 
Cic.de  or.  II,  48,199  (respice  antecedentia):  „Quod 
si  unquam  populo  Romano  concessum  esset,  ut 
jure  concitatus  videretur,  —  .^'  Ibid.  paullo 
post:  ,yQuod  uhi  sensi,  me  in  possessionemju- 
dicii  ac  defensionis  meae  constitisse,  cet." 
Cic.  Verr.  IV,  66,  148  (respice  antecedentia):  ,,Quod 
uhi  intellexi,  multum  apud  illum  recentes 
nuntios,  multum  tabellas  —  tributarias  va- 
luisse,  cet.** 

Est  igitur,  quod  nunc  jam  suinmo  jure  coUigere 
possumus,  proprietas  Latinorum  maxime  trita,  ubi- 
cunque  subsequentia  cum  antecedentibus  ita  cohae- 
rent,  ut  haec  illis  fere  solum  aliquo  modo  repeti 
videantur,  id  pronomine  relativo  exprimendi.  Tan- 
tum  autem  abest,  ut  seniper  praegressa  oratio  ep- 
exegesi  tantummodo  iteretur  vel  dumtaxat  nunc 
magis  nunc  minus  commutetur,  ut  epexegesi  haud 
raro  multa  implicentur,  quae  licet  cum  praecedenti- 
bus  arcte  connexa  sint,  tamen  ne  uno  quidem  verbo 
significata  erant.  Tali  modo  ait  Liv.  VI,  7,  2:  „Itaque 
novus  hostis  veteri  adjunctus  commovit  animos  mi- 
litis  Romani.  Quod  ubi  aciem  jam  instruenti  Camillo 
centuriones  renuntiaverunt ,  turbatas  militum 
mentes  esse,  segniter  arma  capta,  cuncta- 
bundosque  et  resistentes  egressos  castris 
esse,  quin  voces  quoque  auditas,  cum  cen- 
tenis  hostibus  singulos  pugnaturos,  et  aegre 
inermem  tantam  multitudinem,  nedum  ar- 
raatam,  sustineri  pos^e,  in  equum  insilit*'  cet. 
Est  quidem  quod  objectum  verbi  renuntiaverunt. 
spectatque  ad  proxime  antegressa ,  sed  quanto  ex- 
plicatior  et  amplior  epexegesis  ?  Item  Caes.B.G.  111,23: 
„Hi  consuetudine  populi  Romani  loca  capere,  castra 
munire,  commeatibus  nostros  intercludere  instituunt. 
Quod  uhi  Crassus  animadvertit,  suas  copias  pro- 
pter  exiguitatem  non  facile  diduci,  hostem 
et  vagari  et  vias  obsidere  et  castris  satis 
praesidii  relinquere,  ob   eam  causam  minus 

commode  frumentum  commeatumque  sibi 
supportari,  in  dies  hostium  numerum  au- 
geri,  — ."  Cic.  de  legg.  JI,  13:  „Divinationem  esse 
censeo,  et  hujus  hanc  ipsam  partem,  quae  est  in 
avibus  ceterisque  signis  disciplinae  nostrae.  Quod 
quum  summos  deos  esse  concedamus,  eorum- 
que  mente  mundum  regi,  et  eorundem  be- 
nignitatem  consulere  generi,  et  posse  nobis 
signa  rerum  futurarum  ostendere,  non  video, 
cur  esse  divinationem  negem." 

Verum  harum  simiiiumque  relationum,  si  quis 
semei  rationem  hujus  locutionis  perceperit,  expli- 
catio  est  facillima. 

B.  • 

Pronomini  relativo    epexegesis   subjungitur   ratione 
grammatica  neglecta. 

In  locis  quidem  omnibus,  qune  hucusque  pro- 
duximus,  omnis  ratio  grammatica  servata  est  neque 
epexegeseos  natura  cognosci  potest,  quin  pronomi^ 
nis  vis,  quae  in  vocula  quod  inhaeret,  in  eo  inve- 
niatur,  quod  subjecti  vel  objecti  vice  fungatur.  At 
frequentissime  quod  initio  enuntiatorum  conjunctioni- 
bus  subjunctiviscujusque  fere  generis  vel  alteri  etiam 
relativo  ita  praeponitur,  ut  nullo  e  verbo  pendeat  pla- 
neque  omni  pronominis  vi  et,  ut  dicam,  vita  orba- 
tum  nihil  aliud  esse  videatur,  nisi  adverbium  quod- 
dam,  quod  tantummodo  connectendis  sententiis  vel 
transitui  orationis  inserviat.  Qua  in  opinione  ali- 
quid    veri    inesse   haud  negaverimus,    modo    recte 

cogiioscatur ,  id  quod  nobis  solum  enodaiidum  pro- 
posuimus,  unde  hic  usus  pervagatus  fluxerit.     Pri- 
mitus  enim  hanc  quoque  formulam  dicendi  minime  ab 
epexegetico  pronominis  relativi  usu  segregandam  esse, 
ut  credamus,  gravissimis  causis  adducimur.  Etenim  ac- 
curateconsiderantem,  quibusinlocis  quod  pro  adver- 
bio  positum  videatur,  memoriaque  tenentem,  quae  su- 
pra  de  rationibus,  quae  plerumque  inter'  epexegesin 
et  superiora  intercedant,  disseruimus,  efFugere  non 
poterit,   plerumque    ibi   quoque    in   verbis   voculam 
quod    excipientibus  ferme   nihil   inesse,    nisi  quod 
praegressa    oratio  jam    aliquo    modo    complectatur. 
Repetamus  aliquod    exemplum    supra    allatum.      In 
Ci^.  de  sen.  23,  82  haec  legimus:  „quasi  quum  ex- 
cessisset  e  vita,  tum  denique  victurus  esset.     Quod 
quidem  ni  ita  se  haberet,  ut  animi  immortales 
e  s  s  e  n  t  /'  —     Cum  hoc  loco  conferamus  Cic.  Tusc. 
IV,  16,  36:  „haec  eadem  vocabula  (sc.  virtutum)  ad 
frugalitatis    nomen ,    tamquam    ad    capat,    referre 
volumus.      Quod  nisi  eo.  nomine  virtutes  con- 
tinerentur,  nunquam  ita  pervulgatum  illud  esset: 
hominem  frugi  omnia  recte  facere.''    In  loco  priore 
omnia  plana  sunt.      Pronomen   relativum   vice  sub- 
jecti  fungitur,   et  quod  ex  antecedentibus  in  eodem 
inerat,  id  epexegesi  leviter  immutatum  iteratur.    In 
altero  autem  loco  quod  nullo  e  verbo  pendet,  sed 
pro   adverbio  collocatum  videtur.      At  fortasse   vi- 
detur  tantum.     Nonne  enim,  si  ex  altero  loco  illud 
jjita  se  haber  e  t,   ut"  vel  similem    quandam  cir- 
cumscriptionem  mente  inserueris,   quod    idem    ac 

superius  apparebit?  Quis,  quaeso,  in  verbis  ^^cjuod 
wm  ita  se  haberet,  ut  eo  nomine  virtutes  con- 
tinerentur''  haereat  atque  infitietur,  cogitatione 
5,ut  eo  nomine  —  continerentur"  repeti  ea, 
quae  pronomen  quod  secundum  antecedentia  de- 
claret.  Nimirum  enim  dicendo,  ad  quod  quid  rela- 
tum  est,  ad  sensum  idem  est,  quam  quo  quid  con- 
tinetur.  Qiiid,  quod  vicissim  locum  priorem  pari 
prorsus  rtiodo  sic  decurtare  possumus  ,,quod  ni 
animi  immortales  essent,"— ?  Immo  cuncta  paene 
exempla,  quae  sub  III,  A  composuimus,  salva  sen- 
tentia  sic  decurtari  licet,  ut  quod  pro  adverbio 
usurpatum  videatur.  Ita  Cic.  de  fin.  III,  2:  ^^quod 
cjuum  accidisset,  ut  alter  alterum  necopinato 
videremus",  qui  locus  sine  damno  utique  senten- 
tiae  mutari  potest  in  hunc  modum  ,,quod  quum  alter 
alterum  —  videremus."  Cic,  de  ofF.  II,  8,  29:  cjuod 
cjuum  perspicuum  sit,  benevolentiae  vim  esse 
magnam,  metus  imbecillam",  ubi  sine  ullo  du- 
bio  auctor  pauUo  brevius  in  hanc  speciem  scribere 
potuisset  „quod  quum  benevolentiae  vis  sit  magna, 
metus  imbecilla/' 

Num  dubitabimus  ergo,  quin  revera  sic  simi- 
literve,  modo  ne  de  vera  ellipsi  cogitetur,  locutio- 
nes,  in  quibus  quod  loco  adverbii  positum  videatur, 
nos  enodare  necesse  sit?  Postquara  igitur  Cortius 
ad  Sall.  Cat  18  et  ad  Cic.  epp.  ad  fam.  XII,  24 
comprobavit,  haud  raro  pronomina  alius  quoque 
generis  pari  modo  quasi  ex  abundantia  quadam 
praemitti ,  ut  grammaticam  eorum  rationem  enucle- 

anti  facile  sese  ofFerant  verba  facio,  fio  similia- 
que,  veluti  I.  c.  y,Illud  profecto,  quoad  potero, 
tuam  faraam  atque  dignitatem  tuebor"  -- 
ubi  plenius  dicendi  genus  erat  jjiliud  profecto  fa- 
ciam,  (nempe)  ut  tuam  —  tuear"  seu  mavis  „tuam  — 
tuebor'^;  postquam  porro  Madvigius  (in  opusc.  aca- 
dem.  pg.  514)  locos  quosdam  ailegavit,  ubi  prono- 
mencorrelativum  similiterexpediendum  est^^):  sane  in 
istoquoquedicendi  generevidetur  concedendum,  hanc 
esse  ipsam  causam  pronominis  quod  pro  particula 
ponendi ,  quod  scriptor  orationi  pronomine  relativo 
generaliter  inchoatae  statim  subjiciat  epexegesin, 
unde  fiat,  ut  secnndum  grammaticam  structuram 
quod  non  accurate  cum  reliquis  cohaereat.  Com- 
paremus  Cic.  de  N.D.  (cfr»  Schoemann.  ad  h.  1.)  11,  37, 
93:  5,posse  ex  his  in  terram  excussis  annales  En- 
nii  —  effici;  (jiuod  nescio  an  ne  in  uno  quidem 
versu  possit  tantum  valere  fortuna."  Ubi  pari 
ratione  plenius  dici  poterat  ^^quod  nescio  an  ne  in 
uno  quidem  versu  effici^^)  possit,  (nempe)  ut  tan- 
tum  valeat  fortuna." 

Proinde    haec    quoque    Latinorum    proprietas, 


18)  Veluti  Cic.  de  legg.  I,  7,  23:  ,,et  quod  in  rivitatibus 
a^nationibus  familiarum  distinjruuntur  status,  id  in  rerum  na- 
tura  tanto  est  magniiicentius",  ubi  pro  pleniore  dictione,  tan- 
tum  circumscriptioni  cuidam  inserviente,  ,,et  quod  in  civita- 
tibus  fit  (nempe),  ut  —  disting-uantur''  Cicero,  quum  ge- 
neraiiter  exorsus  essct,  statim  speciale  subjicit,  ita  ut  generalis 
sententia  non  accuratissime  cum  reliquis  cobaereat.  Cfr. 
Orell.  ad  l.  c. 

19)  Ut  h.  !.,  sic  aaepius  nihil  impedit,  quominus  verbum. 
quod  adest,  repetamus. 

qua  enuntiata  arctius  connectuntur,  tantum  est 
paullo  brevius  genus  epexegeseos  pronominis  re- 
lativi.  Quod  ut  aliquanto  magis  patescat,  plura 
etiam  addamus  exempla  hujus  dictionis  creberrimae. 
Cic.  Phil.  X,  4.  9:  jjLegiones  abducis  a 
Bruto  quas?  nempe  eas,  quas  ille  ab  Antonii  sce- 
lere  avertit  et  ad  rempublicam  sua  auctoritate  tra- 
duxit.  —  Quod  cjui  ab  illo  exercitum  abducit, 
cet."  i.  e,  ,y(juod  qui  facit,  (nempe)  ab  illo  ex- 
ercitum  abducit.''  Nam  utrum  dicas,  legiones 
abducere,  an  exercitura,  quantum  inlerest?  Virg. 
Aen.  X   631 : 

„Nunc    manet    insontem   gravis    exitus,   aut   ego 

veri 

Vaiia  feror.  ipMOfl  ti^o  potius  fo  rmidine  faisa 

Ludar  et  — .'•' 
i.   e.     (juod     ut    o     ita     sit,     (nempe)    ut    ludar 
formidine   falsa.       Nonne    enim    qui  veri    vanus 
fertur,    aeque   fallitur,     atque  qui     formidine    falsa 
luditur?2o)    Sall.  Jug.  XIV,   21:    —    „fingere    me 


20)  Nos  quoqno,  licet  ritrius  et  animo  pleruiiique  commoto, 
simili  utiinur  aposiopesi ,  ita  ut  hunc  locum  ad  verbum  sic 
reddere  quoamus:  ,.0  dass  dies  —  durch  falsche  Furcht  ge- 
tfiuscht  ich  wiirde!"  Imprimis  Tero  ibi  etiam,  ubi  ex  ante 
dictis  aliquid  concludere  volumus,  nostro  sermone  Latinum 
imitari  possumus  Veliiti  nobis  loqui  iicet:  „Kleine  und  er- 
barmliche  Seelen  urtheilen  liber  Verirrungen  Andcrer  hamisch 
und  masslos;  ein  edler  !VIann  richtet  strenge  nie,  wo  er  nicht 
Alles  wciss,  stiitzt  den  beim  ersten  Schritt  znm  Bessern  VVan- 
kenden.  Wenn  dies  —  die  eigene  Schwache  iind  die 
eigene  Grosse  si  c  h  in  deinem  Urtheil  iiberAndere 
spiegelt,  so  — ."  Hinc  quoque  perspicies,  qua  ratione 
quod  propeinodum  vira  particiilae  conclusivae  recipere  po- 
tuerit. 

verba  et  fugam  simulare,  cui  licuerit  in  regrio 
manere.  Quod  utinam,  cujus  impio  facinore  in  has 
miserias  projectus  sum,  eadem  haec  simulan- 
tem  videam.'^  i.  e.  (^uod  uiinam  fiat,  (vel  ita  sit 
vel  similiter)  (nempe)  ut  eadem —  videam.  Nam 
hoc  loco,  ut  saepius,  non  tam  judicio,  quam  oculis 
opus  est  ad  cognoscendum,  quomodo  verbis  quod 
subsequentibus  antegressa  repetantur.  Cic.  N.  D. 
II,  34,  87:  „ —  cujus  (sc.  ntundi)  quidem  admini- 
stratio  nihil  habet  in  se,  quod  reprehendi  possit:  ex 
iis  enim  naturis,  quae  erant,  quod  effici  optimum 
potuit,  efFectum  est.  Doceat  ergo  aliquis  potuisse 
melius.  Sed  nemo  unquam  docebit,  et,  si  quis  cor- 
rigere  aliquid  volet,  aut  deterius  faciet  aut  id,  quod 
fieri  non  potuerit,  desiderabit.  Quod  si  omnes 
mundi  partes  ita  constitutae  sunt,  ut  ne- 
que  ad  usum  meliores  potuerint  esse  ne- 
que  ad  speciem  pulchriores,  videamus,  cet." 
ubi  sententia  superior,  hunc  mundum  esse  optimum, 
ita  amphficatur,  ut  auctor  dicat,  optimum  tam  utili- 
tate  quam  puichritudine.     Hor.^i)  £pp.  II,  1,  90:  — 

5,Indignor  quidquam  reprehendi,  non   quia  crasse 
Compositum  illepidumve  putetur,  sed  quia  nuper; 


21)  Errat  Reisigius  in  eo  quoque,  quod  (doctr.  ling".  Lat. 
J.  212)  docet,  quod  si  apud  Horatium  semel  tantum  inyeniri. 
Reperitur  Od.  I,    1,  35.  I,  24,  13.  III,   1,  41. 

Epod.  XI,  15. 

Sat.  II,  4,  6. 

Epp.  I,  1,  70.  1,  2,  70.  1,3,25.  I,  7,  10.  I,  T,  25.  1,9,  11. 
I,   19,  17.     I,  20,  9.      II,  1,  90.     II,  1,  241. 

Iiigeriiis  non  ille  favet  plauditque  sepultis, 
INostra  sed  impugnat,  nos  nostraque  lividus  odit. 
Quod  si  tamGraecis  novitas  invisa  fuisset 
Quam  nobis,  quid  nunc  esset  vetus?  eet/' 
inde  enim  a  versu  quinto  poeta  id  soluni  pertrac- 
tavit,  quod  nunc  tamquam  summam  variarum  verum 
antecedentium  pronomini  quod  accuratissime  sub- 
jungit,  nempe  Romanis  novitatem  invisam 
esse.  Simui  autem  (id  quod  eam  ob  causam  bene 
attendendum,  quia  eo  satis  docemur,  qua  ratione 
quod  cum  conjunctiouibus  subjunctivis  copulatum 
transitum  ad  novam  sententiam  paret)  auctor  illani 
summam  rerum  praemissarum  vocibus  tam  Grajis 
interpositis  ita  convertit,  ut  quae  sequuntur  apte 
adjuncta  sint.  Idem,  ut  in  multis  locis  aliis,  in- 
venimus  etiam  in  Cic.  Tusc.  I,  15,  53  (respice  an- 
tecedentia):  ,,Quoil  si  omnium  consensus  na- 
turae  vox  est,  cet.'*  —  ubi  similiter  pronomini 
quod  summa  praemissae  orationis  epexegetice  il- 
lico  subjungitur. 

Origine  igitur  hujus  quoque  locutionis  compro- 
bata,  pluribus  exempiis,  quo  frequentiora  sunt,  eo 
magis  supersedere  possumus,  praesertim  quum  fere 
singillatim  tantum,  quae  supra  de  variis  eorum, 
quae  praemissa  sunt,  immutationibus  in  epexegesi 
generatim  disputavimus,  repetere  possemus. 

Verum  enim  vero  quam  recta  sit  sententia^ 
etiam  in  istius  generis  locis  primitus  certe  quod 
revera  esse  pronomen  relativum,  maxime  inde  pa- 
tet.  quia  pro  quod  secundum  assimilationem  quan- 

4 

dam  notissimam  etiam  aliae  formae  prorrominis  re- 
lativi  itidem  inveniuntur,  veluti  Cic.  de  legg.  I,  16; 
jjus,  — 5  jus  testamenta  falsa  supponere,  si  haec 
suffragiis  aut  scitis  multitudinis  probarentur.  Quae 
5t  tanta  potestas  est  stultorum  sententiis 
atque  jussis,  ut  eorum  suffragiis  rerum 
natura  vertatur,  cet."  ubi  pari  prorsus  ratione 
pronomen  relativum  ad  ante  dicta  spectat  atque  haec 
pauUo  explicatius  epexegesi  „potestas  —  tanta 
est,  ut  —  vertatur"  iterantur,  pro  quae  autem 
rectissime  etiam  quod  poni  poterat. 

Natura  autem  alicujus  formulae  dicendi  cognita 
nulla  utique  difficultas  in  eo  restare  potest,  quod 
usus,  id  quod  saepissime  accidit,  longius  progres- 
sus  est.  Sic  in  hoc  quoque  genere  dicendi  quod 
prorsus  pronominis  vim  ac  potestatem  amisisse  vi- 
detur,  ut  primarium  pronomen  relativum  vix  re- 
cognosci  possit. 

VITA. 


Carolus  Joannes  Albertus  Saegert.  fidei  addictus 
evangelicae,  natus  suin  Gryphiswaldiae  ante  dieni  XIV  Calen- 
da«  Septembres  anni  MDCCCXXXI  patre  Joanne  Henrico, 
nanarcho,  inatre  Joanna  e  gente  Mann.  Patrem  mare  in 
terrns  longinquas  navigantem  mihi  quinque  annos  nato  eripuit ; 
matre  optima  et  dilectissima  adhuc  Tlva  gaudeo.  Annum 
agens  decimum  gymnasio  Gryphiswaldensi  in  disciplinam  sum 
traditus,  ibique  novem  commoratus  annos  aucturano  anni 
MOCCCL  maturitatis  academicae  testimonio  instructus  sum. 
Tum  jurisprudentiae  operam  daturum  in  album  civium  acade- 
micorum  III.  Beseler,  rector  magnificus,  me  inscripsit.  Sed 
jam  primo  studiorum  anno  simul  officio  meo  militari  functus 
jactura  rei  familiaris,  quam  mater  fecit,  gravi  coactus  sum, 
proposito  meo  mutato  ad  litteras  philologicas  aninium  applicare. 
Itaque  unum  per  semestrc  scholis  vv.  lil.  Stiedenrothii, 
Matthiesii,  Haserti.  Sch  oemanni  interfui.  Tum  Mo- 
nacum  profectus  sum,  ubi  vv.  CI.Neumannum,  Prantlium, 
de  Lasaulx,  Spengelium,  Thierschium  disserentes 
audivi.  Gryphiam  reversus  atque  iterum  civis  factus  acade- 
micus  scholis  interfui  vv.  III.  Gassii,  Hoeferi,  Haserti, 
Bartholdi,  Kosegartenii,  Schmitzii,  Urlichsii,  impri- 
niis  vero  Schoemanni,  a  quo  eodem  in  seminarium  phiioln- 
gicum  receptus  sum. 

Quibus  viris    oiunibus    hac  occasiune  oblata  giatias  ago 
quam  maximas. 

Triennio  autem  acadeiiiico  vere  anni  MDCCdlLIV  absoluto, 
rei  familiaris  angustiis,  quibus  mater  premebatur,  adductus 
sum,  ut  in  urbe  vicina,  Tanglimo,  doinui  cuidam  praeesse  non 
recusarem,  in  qua  me  duce  comphirimum  hominum  divitum 
filii  educarentur  et  erudirentur.  Tribus  autem  annis  exactis 
hoc  negotium  fugiens  Berolinum  me  contuli,  ubi  in  schola 
quadam  privata  complures  disciplinas  docebam,  donec  heredi- 
tate  matri  aliquid  obvenit,  ut  tunc  demum  litteris  philologicis 
totum  me  dedere  possem.  Sed  jam  eo  progressus,  ut  examen 
philosophicum  subire  vellem,  morbo  gravi  correptus  sum, 
qui  me  per  tres  menses  lecto  afiigebat.  Hac  calamitate  non- 
dum  prorsus  defunctus  vehementissime  oculis  laborare  coepi, 
quod  me  per  aliquantum  temporis  a  studiis  prohibebat.  Tan- 
dem  sanitate  tali  recuperata,  ut  mihi  per  medicum  liceret,  m^ 
paullatim  ad  studia  referre,  rebus  impulsus  domesticis  Gry- 
phiswaldiam  reverti,  ubi  nunc  examine  superato  spero,  me 
summos  in  philosophia  honores  rite  adepturum  esse. 

T  H  E  S  E  S, 


I. 

Morum  cultura  pluris  putanda   est  cjuam  Ulterarum. 

II. 

Praecipua    philologi   virtus  cernitur  in  arte  critica 
factitanda, 

III. 

Pericles  si  gloriae  Atheniensium  immortaliter  pro- 

spexity  potestatem    tamen   exercuit    civitati  parum 

saluhrem. 

IV. 

L.  A,  Seneca  morum  u4lexandri   Magni  judex  ini- 
cjuissimus. 

V. 

Hor.  Od.  Ily^y  ±0  sqcj.  fac  mecum  sic  corrigas:  jam 

tihi    lividos    distinguet    auctumnus    racemos 

purpureo   variis    colore. 

VI, 


Verha  Soph,  PhUov.tel.  428.  sqij,    tl  6^m  dsT  crxo-xsiv^ 

o^'    oide  (iisv  fspvacr,   "^OdvctcfsvQ   6"  Ecfriv   av  Kavrav^' 

iva  %Qr\v   (xvtI    tovtmv    avTov   avdaapai    vsTtQoVy    non 

censeo  emendnnda ,  sed  recte  interpretanda. 

